Vastuullisuuden arvioinnin vaikeat valinnat | OP Media\nVastuullisuuden arvioinnin vaikeat valinnat\nViimeiset vuodet ovat olleet sijoittamisen ja vastuullisuuden nousukautta, erityisesti nuorten keskuudessa. Miten kukin arvioi yrityksen vastuullisuutta ja valitsee sijoituskohteensa, voi olla yhden tai monen tekijän summa.\n– Luota omaan intuitioon ja terveeseen järkeen. Oma henkilökohtainen mielipide on yhtä hyvä kuin jonkun muun.\nNäin kannustaa päätöksentekoon Antti Savilaakso, joka toimii vastuullisen sijoittamisen konsulttina Lontoossa. 15 vuoden kokemuksella hän on havainnut, että sijoituspäätöksen tekemiseen käytetään yllättävän vähän aikaa. Luotto rahaston myyjään ja analyysin tekijään on ilmeisen kova.\n– Luottamus pohjaa siihen, että vastuullisena myyty rahasto on linjassa oman ajattelun kanssa. Analyysin tekemisessä on kuitenkin mukana yllättävän paljon subjektiivisuutta. Joku on tehnyt analyysin ja sijoittaja luottaa hänen mielipiteeseensä.\nHuonona puolena Savilaakso näkee sen, että näitä näkemyksiä esitetään usein objektiivisina tieteellisinä totuuksina. Hänen mielestään analyysit ovat joltakin osin kauneuskilpailuja, joissa voi valita oman suosikkinsa.\nItse yrityksen vastuullisuuden suhteen Savilaakso painottaa tekojen ja viestinnän saumatonta suhdetta. Sidosryhmien on tiedettävä toiminnan oikea taso ja heidän on voitava luottaa tietoon.\n– Kalliille paperille painettu vastuullisuusraportti ei korvaa aitoa toimintaa. Viestintä ei saa olla missään kohtaa horjuvaa nuorallatanssia.\nNäkyykö liiketoiminnan syvin olemus?\nUutiset jätejakeiden käsittelystä, tupakkatehtaan hyväntekeväisyydestä tai sademetsien hakkuutöistä nousevat helposti pinnalle ja muovaavat käsitystä yritysten vastuullisuudesta. Annu Nieminen kehottaa kuitenkin katsomaan asiaa laajemmin ja näkemään metsän puilta.\n– Mitä yrityksen liiketoiminta oikeasti on? Mitä yritys saa aikaan käytettävissä olevilla resursseilla? Mikä on yrityksen kokonaisarvostus ja nettovaikutus? Tätä kaikkea meidän tulee katsoa.\nNieminen ei ole jäänyt katsojan rooliin, vaan on valjastanut johtamansa yrityksen Uprightin tutkimaan asiaa perusteellisesti. 15 nuoren intohimoisen, korkeasti koulutetun ihmisen pääoma yhdistettynä tekoälyn voimaan työskentelee väsymättä kohti himoittua päämäärää.\n– Tavoitteemme on luoda globaali, hyödyllinen ja houkutteleva työkalu, joka kannustaa ja ohjaa yrityksiä kohti nettopositiivista liiketoimintaa. Samalla se vaikuttaa yritysten taloudelliseen kykyyn pärjätä sekä siihen, miten heidät nähdään.\nUprightin myllyssä pyörii jo 43 000 yrityksen julkiset tiedot, pienestä startup-yrityksestä isoon globaaliin toimijaan. Niemisen mukaan tekoäly on vain tehokas työkalu, kuin moottorisaha, joka pilkkoo maalaisjärkistä hitaasti liikkuvaa dataa ymmärrettävään muotoon.\nUpright on luonut uudentyyppisen laskentamallin, jossa käydään läpi ympäristö, terveys, talous, yhteiskunta ja tiedon tuottaminen eli kyseessä on läpileikkaus yrityksen mittaristosta. Tähän asti tehty kolmen vuoden työ on jo vakuuttanut toimijat.\n– Meillä on tällä hetkellä 140 asiakasta Pohjoismaissa; pankkeja, sijoittajia ja pörssiyhtiöitä. Tähtäin on noin viiden vuoden päässä, mihin mennessä pyrimme saamaan datan käyttöön myös muille yritysten sidosryhmille, kuten työntekijöille, kuluttajille ja lainsäätäjille, Nieminen kertoo.\nAsiat esiin niiden oikeilla nimillä\nNieminen myöntää miettineensä, kuinka valmiita yritykset ovat Uprightin toimintamalliin. Hän lähti arvioissaan 50–50-jakaumasta, mutta myöntää yllättyneensä myönteisesti. Yritykset ovat valmiita puhumaan asioista niiden oikeilla nimillä.\n– Tämä on tärkeää muutoksen ja kentän kehittymisen kannalta. Tarvitsemme isoja päätöksiä ja vankkaa mittaristoa, tämä suunta tukee kunnianhimoisen standardimme tuottamista.\nVastuullisuus on Niemisen mielestä kuuma aihe, jossa puurot ja vellit menevät helposti sekaisin, kun pienet ja isot asiat vellovat keskustelussa samaan aikaan. Savilaakso painottaa, että on tärkeää erottaa toisistaan mitä yritys tekee ja miten yritys toimii.\n– Yksittäinen tuote, kuten aurinkopaneeli tai tuulivoima, voi luoda yleisesti hyväksytyn ja vastuullisen kuvan. Miten yritys kohtelee työntekijöitä, alihankkijoita ja ympäristöä, on täysin toinen asia.\nSavilaakso ottaa tyypilliseksi esimerkiksi vastuullisen rahaston, jossa on mukana 50–150 yritystä. Niistä yksi nostetaan kärjeksi, jolloin kysymys kuuluu, mitä ne muut sitten ovat. Yritysten keskinäinen vertailu on vaikeaa, myös eri toimialojen välillä. Vai onko?\n– Toimialoja pitää pystyä vertailemaan keskenään ja tähän pyrimme laskentamallimme avulla, Nieminen tähdentää.\nSavilaakso pitää vastuullisuuden vastakohtana välinpitämättömyyttä. Laki tuo käsitteisiin ja toimintaan oman minimitasonsa, jota yritysten on noudatettava. On silti laiha lohtu, jos toiminta on vastuutonta mutta laillista.\nIhmisoikeuksien julistus ja lapsityövoiman käytön kieltäminen ovat esimerkkejä yritysten toimintaa sääntelevistä viitekehyksistä. Yhdistyneiden Kansakuntien vastuullisen sijoittamisen periaatteet on allekirjoittanut yli 3 000 yritystä, joukossa on yli 10 suomalaista sijoittajaa ja yli 30 suomalaista varainhoitajaa. Myös Euroopan unioni (EU) on herännyt asiaan.\n– Voimakkaasti kasvanut rahastojen kysyntä on hyvä saada regulaatiolla kuriin, ettei homma mene villiksi. EU on luotettava, uskottava ja kansojen yhteinen toimija, joka määrittelee taksonomialla oikean suunnan.\nSavilaakso muistuttaa, että maailma on digitalisaation seurauksena pienentynyt. Tietoa on hyvin saatavilla ja tietoisuus maailman tilasta paranee. Hän näkee, että seuraava sukupolvi on viimeinen, joka voi tehdä jotakin asioiden hyväksi.\nSijoittamisella on Savilaakson mukaan yhteys kulutuskäyttäytymisen muutokseen. Rahastot ovat kulutustuotteita siinä missä muutkin, kuten auto tai pesukone.\n– Siihen nähden niiden ostamiseen käytetään hämmästyttävän vähän aikaa. ”En minä näistä mitään tiedä” on liian usein kuultu kommentti.\nRuotsissa on Suomea hyväksytympää puhua omista raha-asioista ja sijoituksista. Suomalaisuudessa kytee puolestaan hyvä pohja tulokselliseen sijoittamiseen.\n– Suomalainen terve maalaisjärki istuu hyvin sijoittamiseen. Me pystymme näkemään selkeästi, mikä on oikein ja mikä väärin. Siksi kaipaan lisää luonnollista keskustelua suomalaiseen sijoitusympäristöön.\nSavilaakso korostaa, että Suomessa on oma yhteneväinen arvopohja. Mitä se on Ranskassa, Yhdysvaloissa tai jossakin muualla, vaihtelee suuresti. Niin myös käsitykset vastuullisesta yritystoiminnasta.


Joulu on katsomisen juhlaa - Silta\nJoulu on katsomisen juhlaa\nLorenzo Lotto maalasi Paimenten kumarrus -teoksen vuonna 1530.\nKristillisen uskon ymmärtämistä on aikojen saatossa tavoiteltu ja julistettu niin opillisin sanoin kuin taiteen keinoin.\nPaimenten kumarrus -taideteos välittää kolme merkittävää viestiä katsojalle.\nNeitsyt Maria on kuvattuna punaiseen pukuun ja siniseen viittaan. Punainen väri viittaa Marian inhimillisyyteen ja sininen taivaalliseen kuningattareen. Jeesus syntyi ihmiseksi ihmisten maailmaan ja luopui taivaallisista.\nTaideteoksen kuvaamien henkilöiden sommittelu on nerokas. Katseiden suunta on keskittynyt kuvan ytimeen – Jeesus-lapseen. Raamatun sanoma on kuin taideteos. Jokaisella siveltimenvedolla on merkityksensä, mutta kuvan keskus on tärkein. Jeesuksen sanat ja teot ovat Raamatun sanoman avain.\nSeimikuvan ydin on Kristus-lapsessa, joka koskettaa kohtaloaan. Hän on tarttunut uhrilampaaseen. Joulun hämyssä näemme jo pääsiäisen valoa. Kristus tuli ihmiseksi, eli ihmisen elämän kohtalotoverinamme. Mutta ihmiseksi syntynyt Jeesus sovitti meidät Pyhän Jumalan kanssa ja näin meille on avautunut tie elämän lähteelle.\nEdelleen kaikuu enkelten laulu: ”Kunnia Jumalalle korkeuksissa ja maassa rauha ihmisten kesken, joita kohtaan Hänellä on hyvä tahto!”\nLaulu kutsuu viitoittamaansa suuntaan. Kuva lupaa katsojalleen, joka pysähtyy seimen luo: Minkä arjen kiireessä kadotit, sen luonamme löydät! Olet kuvassa mukana.\nKirjoittaja on Eteläisen seurakunnan kirkkoherra ja Tampereen seurakuntien yhteisen kirkkoneuvoston puheenjohtaja.


Tervakoski Oy | Yle Uutiset | yle.fi\nTervakoski Oy: tuoreimmat\nLakko uhkasi jo Tervakosken paperitehtaan tulevaisuutta – paikallinen sopu kuumensi tunteita: "Odottele hamekangasta lähipäivinä"\nMeneillään oleviin valtakunnallisiin työehtosopimusneuvotteluihin yrityksestä ei haluta ottaa kantaa.\nPaperiliiton ja Metsäteollisuuden välillä ei sopua – lakolla vaikutuksia myös Kanta-Hämeessä\nJanakkalassa Tervakosken paperitehtaalla paperikoneiden alasajo alkoi jo viikonloppuna.\nTervakoski Oy 2018\nPerjantain mielenilmaus hiljentää hämäläistehtaita\nPerjantain palkansaajien mielenilmaus sulkee useita tehtaita Hämeessäkin. Työntekijäjärjestöt ovat alkuviikosta linjanneet aikeitaan mielenilmauksen suhteen paikallisesti. Suurista yrityksistä ainakin SSAB, HKScan ja Tervakosken paperitehdas hiljenevät työnseisauksen vuoksi.\nPaperinteko ei ole auringonlaskun ala ainakaan Tervakoskella. Pienehkö tehdas porskuttaa erikoistumalla ja on kasvattanut tuotantoaan. Viime vuoden tulos on myös selvästi positiivinen. – Paperia tarvitaan aina, sanoo toinen toimitusjohtajista Andreas Rauscher.\nTervakoski Oy 2013\nUseat kantahämäläiset yritykset ovat Tekesin yritystukien vakioasiakkaita. Ne ovat saaneet tukea likimain joka vuosi.\nPoliisi etsii: Kuka yritti sytyttää Janakkalan Tervakosken puukirkon ?\nJanakkalan Tervakosken puukirkkoon on tunkeuduttu lauantaiaamuyönä. Sisäpuolella on yritetty sytyttää tulta. Poliisi kaipaa silminnäkijähavaintoja ja muita vihjeitä kirkon liepeillä liikkuneista.\nTervakoski Oy 2011\nAhtaajien lakosta lisäkustannuksia Kanta-Hämeenkin tehtaille\nKantahämäläistehtaiden tuotanto on toiminut lähes normaalisti. Kuljetusten uudelleenjärjestelyt tosin ovat aiheuttaneet tehtaille lisäkustannuksia.\nTervakoski vähentää lähes 60\nJanakkalan Tervakosken paperitehtaan yt-neuvottelut ovat päättyneet. Työt loppuvat lähes kuudeltakymmeneltä henkilöltä. Yhtiö sulkee savukepaperia valmistavan paperikonelinjan.\nHämäläistehtaat ahtaalla ahtaajien lakon vuoksi\nAhtaajien lakko hankaloittaa ja hidastaa tehtaiden toimintaa Kanta-Hämeessä. Toistaiseksi tuotanto jatkaa normaalisti, mutta kuljetuksiin on ollut pakko etsiä vaihtoehtoisia reittejä. Pahimmillaan koko toiminta voi vaarantua.\nTervakosken savukepaperilinjan kohtalo ratkeaa viikon sisällä\nTervakosken paperitehtaan yt-neuvottelut päättyivät maanantaina erimielisinä, kertoo Paperiliiton Tervakosken ammattiosaston puheenjohtaja Reijo Löytynoja. Työnantaja kertoo neuvotteluihin liittyvästä päätöksestään viikon kuluessa.\nTervakoski Oy 2010\nTervakoskelaiset palasivat sorvin ääreen\nSeisokki Tervakoski Oy:ssä päättyi, kun työntekijät palasivat erikoispaperitehtaan työvuoroihinsa perjantaiaamuna. Tervakoskelaiset marssivat ulos keskiviikko-iltana vastalauseena yhtiön yt-neuvotteluille.\nSavukepaperikone koipussiin Tervakoskella\nTalouskriisi iski viimein myös Tervakoski Oy:n savukepaperin kysyntään. Yhtiö on antamassa potkut 60 työntekijälle. Henkilökunta käveli protestiksi ulos ja palaa töihin vasta perjantaina aamuna.\nTervakoski pärjännyt isompiaan paremmin\nPieni paperitehdas on välttynyt lomautuksilta ja irtisanomisilta, mistä työntekijät ovat vain tyytyväisiä.\nTervakosken paperitehtaan yt-neuvottelut päätökseen\nTervakosken paperitehtaan 70:tä työntekijää koskeneet yt-neuvottelut on saatu päätökseen. Tervakoski Oy:n toimitusjohtajan Klaus Weitkämperin mukaan henkilöstön vähentäminen tapahtuu pääosin eläkkeelle siirtymisten ja määräaikaisten työsuhteiden päättymisen kautta.\nTervakosken paperitehtaaltakin vähennetään 70\nMyös Tervakosken paperitehdas vähentää työntekijöitään. Alkavissa yt-neuvotteluissa henkilöstön vähennystarve on noin 70 työntekijää. Kaikkiaan tehtaalla työskentelee 450 henkeä.\nPaperin lakko pysäytti tehtaat\nPaperiliiton lakko on pysäyttänyt lähes kaikki maan paperitehtaat kahden päivän ajaksi. Lakossa on parikymmentätuhatta liiton jäsentä.\nPaperitehtaiden alasajo on alkanut Paperiliiton suunnitelmien mukaisesti. Tehtaiden alasajo on valmistautumista huomenna kello 6 alkavaan kahden päivän mittaiseen mielenilmauslakkoon.\nSellun hintasyöksy helpottaa Tervakosken paperitehdasta\nMetsäyhtiöiden tulokset heikkenivät\nTervakoski Oy laajentaa\nTervakoski Oy sai ympäristöluvan\nVanajaveden kalojen myrkkypitoisuudet laskussa\nLähteenmäki: Uuden hallituksen suitsittava irtisanomiskierre\nPaperin tuotanto kasvanut 10 prosenttia


AMD Radeon RX 5700 -ketju (Navi 10) | Page 40 | TechBBS\nFirst Edellinen 40 of 77\nKaatuileeko muilla pelit 19.12.3 ajureilla? Borderlands kolmosta ei pysty enää pelaamaan ollenkaan. Myös peliin tuli päivitys aikalailla samaan aikaan kuin nuo ajurit. Kumpi lie vaikutti.\nPalasin takaisin 19.12.2. ajuriin ja laitoin pelin DX11 tilaan, nyt ei kaatunut.\nOnko sinulla lähdössä mitään muuta kuin tuo lg:n näyttö? Minulla bugailee ja siirtää tv:seen kuvaa vaikka telkkari ei ole edes päällä. Windows+p niin saa kuvan. Laitoin myös näytöstä auto detectin pois käytöstä mutta ei tietoa auttaako.\nEi, mutta samaan liittyvä ongelma tuo on. Tarkistelee luultavasti lähtöjä jotenkin epämääräisesti eikä tunnista tilannetta jossa näyttö on kytketty, mutta saa virrat juuri tuossa käynnistysvaiheessa. Ehkä lepotilassakin olevat näytöt ja telkkarit reagoi vaihtelevalla nopeudella ja kortti ottaa sen jolta tulee sopiva signaali sen haluamaan aikaan.\n2020 ajurien kanssa ilmaantunu pari itselleni uutta ongelmaa. 19.12.2 ajureissa kone kräsäs usein erinäisten pelien startupissa mustaan ruutuun, 19.12.3:ssa tilanne helpotti suurimmalta osin mutta nyt myös pelien sisällä jymähtänyt mustaan ruutuun satunnaisesti.\nKerkeshän sitä pari ajuriversiota kokemaan ilman mitään ongelmia.\nItselläni 19.12.2 , eikä kaatumisia ole tullut kuin yhdesti Mordhaussa. Taidan pysytellä tässä versiossa. Merkillistä, miten ajurien toiminta vaikuttaa olevan puhtaasta sattumasta kiinni.\nNäköjään MPT:ssa uusilla ajureilla ei kannata ekalta välilehdeltä klikkailla ylimääräisiä pois. Muuten kyllä toimii.\nUusilla ajureilla tulee pienemmillä kelloilla paremmat 3DMarkit. Samoilla kelloilla ei enää vakaa.\nEn oo klikkaillu.. En missään vaiheessa oo saanu toimimaan 2020 kanssa; heti kun Vcoren asettaa yli 1200 mV niin alkaa sekoilu eli asetetut säädöt palautuvat heti kortin alkuperäisiin kelloihin, jännitteisiin ja tehorajoihin.\n19.12.3 + MPT ja restart, niin kone hyyty kesken Windows buutin :-D En oo kerenny nyt enempää testata, Joulun jälkeen jatkuu.\nVahva veikkaus että myös voltti- ja kellosäädöt pysyy paremmin.\nEi pysynyt Afterburnerillakaan.\nItsellä 19.12.2 toimi muuten ongelmitta, mutta The Outer Worlds kaatuili toistuvasti. DDU ja ajureiden uudelleen asentaminen korjasivat onneksi tuon ongelman. Päivitin vielä kaiken varalta 19.12.3 versioon, kun näytti korjanneen aika ison määrän bugeja.\nMonia eri pelejä pelannut nyt ongelmitta ja yhä erittäin tyytyväinen uuteen AMD:n käyttöliittymään ja suorituskyvyn parantumiseen. Toivottavasti ajurit pysyvätkin toimivana omalla kohdalla jatkossa. Nyt ehkä uskaltaa lähteä jo alivoltittamaan korttia enemmän, kun aiemmin kaatuili tiheään, eikä tiennyt, johtuiko se ajureista vai epävakaudesta. Tyydyin sitten pysymään tasaluvussa 1,000V 1850Mhz ja odottelemaan vakaampia ajureita.\nTäälä moni jo maininnut, että red devilin kanssa ei ongelmia. Allekirjoitan. Taisi olla ekat ajurit kun kortin sain, niin jotain tökkimistä oli esim apexin valikoissa, sen jälkeen ei mitään. Tosin en ole kikkaillut kellotuksien jne kanssa, freesync päälle, ja kovaa ajoo.\nReactions: Jny, JukkaX ja omenanraato\nOsaako joku sanoa mistä johtuu, kun jotkut pelit ei kokoruuduntilassa näytä mitään ReLiven juttuja. Esim fps jne tietoja. Samoin jos tallennan videota, niin samoissa peleissä se pelin ruutu näkyy ehkä 1/4 ruudusta siinä videolla, loppu on mustaa. Ja ne ReLiven overlay jutut (fps jne) näkyy siinä mustan alueen oikeassa reunassa.\nEli ihan kuin se peli olisi jollain eri resolla tms.\nEi auta vaikka mitä tekee. Reunattomassa kokoruuduntilassa taas toimii, mutta kaikki pelit ei sitäkään tue.\nTähän kommentoitava ettei vika ollutkaan ajureissa, sopivasti tuli vaihdeltua vasta muita osia ja selvisi että rammeissa on vikaa.\nOnko muilla ollut ongelmia 5700:n ja BFV:n kanssa tässä viimeisen päivityksen jälkeen?\nHeittää aina työpöydälle kun on astumassa nahkasaappaisiin.\nKaikki muut pelit toimivat ongelmitta, ongelmat alkoivat BFV:n uusimman päivityksen jälkeen?\nEi ole kyllä, ei vaikka kone on muuten kohtalaisen epävakaa johtuen ram ongelmista, ongelman syytä metsästäessa eri tilanteita kokeillessa bäfää veivasin tovin ja se kyllä toimi.\n5700XT, kerran kaatui vanhoilla ajureilla kun alt tabbas, mutta noilla 19.12.2 ajureilla ei ole ongelmia ollut.\nPerkele, nyt alko temppuilu, tulee mustaa ruutua ihan kokoajan kun vähän joutuu näytönohjain toimintaan, kokeiltu on alt+ controll + delete ja sun muut dp johon irrotukset sun muut, ei mitään vastausta, reset nappi ollu ainoa pelastus. Onko muilla ollu samaa vai pitäskö tuo laittaa takuuseen\nJa ajurit oli?\nEilennä pääsi itsekkin asentelemaan 5700xt red dragonia. DDU:lla vanhat ajurit veks ja kortti paikoilleen. Kone ekalla käyntii ja uusimmat ajurit sisään.\nAsetukset kohilleen ja buuttasin koneen ja mitä vielä vga ledi huutaa eikä näyttiksen tuulettimet lähe pyörimään. Nyt tänään vaihdoin vanhan näyttiksen sisään ja kaikki pelaa kuten pitää.\nEli kysymys kuuluu, että onko tuo näyttis nyt rma kamaa vai lähenkö asentelemaan windowsia uusiks ja koitan puhtaalta asennukselta? Ei luulisi olevan muusta raudasta kiinni kun tuolla vanhalla näyttiksellä pelaa.\nYhdellä kaverilla oli jokseenkin sama ongelma Red Dragonin kanssa. RMA:han meni. Toki vielä kokeilisin eri pcie-slotissa jos mahdollista, ja toisessa koneessa myös.\nSama juttu. Vasta kasasin koneen ja muutamana iltana pelaillut. Eilen alkoi tulemaan mustaa ruutua pelatessa, varmaan noin 20 minuuttia pystyi pelaamaan. Nyt kaatuu heti, kun käynnistää pelin, 3DMarkin tai mikä käyttääkään GPU:ta. Ajurit 19.12.2 asennettu, ei ole mitään kellotuksia.\nPowerColor 5700 XT Red Dragon\nBallistix Sport LT BLS2K16G4D32AESB 32GB (16GB x2) Memory Kit (DDR4, 3200MT / s, PC4-25600, CL16, Dual Rank x8, DIMM, 288-Pin)\nCorsair 1920GB Force MP510 M.2 SSD-levy, PCIe Gen3 x4, NVMe, 3D TLC, 3480/3000 MB/s\nCorsair 750W SF750, modulaarinen SFX-virtalähde, 80 Plus Platinum, musta\nMyös uusimmilla 19.2.3 ja vanhemmilla 19.2.1:llä jumahtaa samalla tavalla. Mikä ihme tähän tuli...\nTäsmälleen sama ongelma mitä miulla oli red dragonin kanssa. Tosin itellä oli astetta vanhemmat ajurit ja ruutu meni mustaksi rdr2:n latausruudussa siitä ikinä toipumatta, kuva ei edes yritä bootin yhteydessä eikä tuulettimet pyöri yhtään... Toisella näyttiksellä kuva tuli ihan normaalisti. Jimmssin RMA päätöstä odotellessa =)\nOma red dragon pimeni kans, ei tullut kuvaa seuraavana päivänä, Jimmy laitteli uuden rma kautta. Toiset kortit toimii ongelmitta, mikä lie kortin pimentänyt.\nMites muuten saa tuulettimia tästä perkeleestä säädettyä? Ei tunnu tottelevan amd wattmania tai afterburneria. 0db paske ei riitä vaan pitäisi saaha hiljaa pyörimään työpöydälle ettei ala tuulettimia jatkuvaan sahata 50-60 välillä kun keittää.\nJust laitoin viime viikolla osat tilaukseen uuteen koneeseen ja katselin että Red Dragon / Pulse saaneet parhaita arvioita. Lähinnä yritin bongata luotettavimman kortin ja noiden osalta löytyi tietoa että olisi suhteellisen alhaiset lämmöt ja hurinat.\nValitsin sitten noista Red Dragonin kun en siitä löytänyt mitään merkittäviä ongelmia raportoidun mutta nyt sitten näitä viimeisiä kommentteja lukiessa rupesi mietittymään että kannattaako vielä vaihtaa Pulseen? Vai onko senkin osalta havaittu merkittäviä ongelmia?\nItellä justiinsa pulse ja viimeaikoina ollu nii helvetisti ongelmia, vaikka itekki yritin kahtoa turvallisimman vaihtoehdon.\nMulla ei toistaseks ongelmia. Koputan puuta. Ollu kumminkin jo jonkunaikaa tuo kortti.\nVeljen koneeseen suosittelin Strix 5700 Xt. Peleissä välillä parin sekunnin jäätymisiä. Joskus kaatuu. Uusimmat ajurit. Missä vika?\nharvoin tapahtuva signal loss mikä vaatii reset-nappulan ainut ongelma Pulsella, sekä nyt Adrenalin 2020 hajottama HDR, mutta se korjaantuu vanhemmilla ajureilla\nLöytyi Sapphire Nitron tilalle Asus STRIX edullisesti joten pyörittelin Unigine Valley benchmarkit Extreme HD -presetillä peräjälkeen vaihdon yhteydessä huvikseni.\nNitron hiljainen BIOS on kyllä loistava, harmi vain kun kortti piti niin kovaa meteliä jostain syystä.\nSTRIXistä lähtee enemmän ääntä mutta silti parempi korvaan tämä suhina kuin Nitron rätinä.\nTaisi itselle käydä tuuri korttilotossa tai sitten kannatti laittaa muutama kymppi enemmän tuohon red deviliin. Ei ole ollut isoja ongelmia. Oikeastaan ei ole ollut mitään ongelmia viime aikoina.\nEi nää uudet ajurit oikein toimi mulla. Resettaa asetukset aina välillä ja lätkäsee itekseen ihan ihme lukemia sen jälkeen. Äskön resettasi asetukset kesken pelin ja laitto mulle itekseen kellot 2025mhz ja voltit 1.2v. Vakiokellot pitäisi olla jotain 1925mhz. Hmm ilmeisesti se lukee vakioasetukset tuosta kellojen prosenttisäätimestä. Luulisi kuitenkin että jos siinä säätimessä on 0, niin se käyttäisi biossin vakioasetuksia, mutta jostain syystä 0% on 2025mhz ja 1.2v.\nJollain se fastboot ku otti pois niin autto. Itsellä ei. Joten palasin vanhoihin\nUskoakseni se nosta voltit maksimiin 1.2v jos se havaitsee jotain epävaukautta. Vakiokellot taas on jollain "vakiovolteilla" ja se siitä laskee jostain taulukosta suhteessa sopivat kellot tuolle 1.2v. Red devilin vakioboost on 2010mhz, mutta nollatessa se antaa 2049mhz, joten ainakaan kellot ei ole mikään ajureihin koodattu oletusarvo.\nEli se uusi ajuri toimii oikein ja yrittää korjata asetukset, jotka ovat oikeasti hieman epävakaat.\nItsellänikin on tuo PowerColorin RX 5700XT Red Devil. Nykyiset 19.12.3 ajurit toimivat hyvin kun edelliset kaatoivat pelit sekä koneen randomisti. Ainut mikä nyt häiritsee on hiiren kursorissa oleva "loading" joka vilkkuu työpöytä käytössä parin sekunnin välein. Edellisillä ajureilla vastaa ongelmaa ei ollut.\nMulla vahnoilla toimi, mutta uudet ei. Tiputti virtoja vaikka kuinka vähän niin aina nollaantu\nEi ole kaatumiset selvinneet. Kuva jäätyy kun minkä tahansa pelin tai videobechmarkin käynnistää ja sen jälkeen tulee musta ruutu. Windows asennettu uudelleen ja sen jälkeen pelkät Radeon ajurit ja amd chipset ajurit. Erikoista ettei tuosta jumista pääse eteenpäin pelkällä resetillä vaan pitää pitää virtanäppäin pitkään pohjassa. Eri versioitakin ajureista kokeiltu. Liekkö tuo näytönohjain nyt sitten viallinen.\nOnhan varmasti virtaliittimet pohjassa? Ja voi olla myös powerivika...\nKiitos vinkistä, pitää tarkastaa. Miten poweria voi testata? Prossun rasitustestit kyllä toimii ongelmitta, myös muistit kunnossa.\nYksi näyttiksen virtaliitin oli löysällä. Nyt taas toimii. Kiitos!!!\nReactions: Wibe, Urpomuna, Hung'dWiz ja 2 muuta\nJuu kannattaa varmistaa että kortti saa virtansa kahdesta erillisestä kaapelista eikä ketjutuksella.\nBfv alkoi taas toimimaan kun ajoi peliin repairit, ei liittynyt siis korttiin. Jossain välissä oli myös työpöydän refresh rate vaihtunut itsekseen 144Hz->60Hz, mikä kyllä tuntui vaikuttavan peleihin (gpu:n kellojen tiputus jne.).\nNyt on taas ihan hyvää ja vakaata pelaamista takana tuntikaupalla. Clock/voltage asetuksista kannattaa etsiä se itselle sopiva yhdistelmä. Voltteja voi tiputtaa oletuksesta jolloin kortti käy heti viileämpänä.\nTämä siis tuo red devil 5700 xt.\nEikös 2080ti ole ainoa, joka oikeasti tarttee omat kaapelit nykynäyttiksistä...\nTällähän ei ole mitään käytännön merkitystä ellei kortin teho lähentelee 400W.\nKuka väittää etteikö Navi ole efficient gpu?\nItselläni nitro+ kellot rajoitettu 1850mhz ja voltit 0.975mv. Kulutus laski around 150w pakeille ja alle, max 170w. Pysyy stabiilina ja hävikki tehossa on 4-8% ja hyvin mennään peleissä 4k 60hz silti. Hyvä että tuulettimet pyörähtää edes kun pelaa tai jos pyörii niin mennään äänettömillä pienillä kierroksilla. Vakaa on ollut tähän asti, eikä ole ollut mitään ongelmia koko aikana kun kortin olen omistanut.\nEDIT: Menee näköjään stabiilisti vielä 0.965mv.\nVoiko alivoltitus aiheuttaa tuota mustaa ruutua, signaalin menetystä ja koneen jäätymistä?\nVoi hyvinkin, jos alikellotus on epävapaa. Samat säännöt siihen pätee kuin ylikellotukseen.\nMillä peleillä olet testaillut?\nKiitos, ehkä johtuukin siitä. Yritän tätä STRIX:iä saada hiljaisemmaksi, laitoin 1100mv niin heittää peleissä mustaa ruutua jonkin ajan kuluttua. Mukavan hiljainen oli kyllä siihen asti.\nJoo melko yksilöitä tuntuu nämä olevan, kun joillain alikellottuu ihan piruna ja esim itsellä ei juuri lainkaan. No eipä sillä hyvin toimii kortti muuten nyt ja pelit toimii.\nKannattaa tosiaan ihan vakiona varmistaa ensiksi, että kortti toimii oikein ja sitten lähteä vasta alikellotus/kellotus hommiin.\nItse olen kuukausitolkulla hakenut alivoltteja ja aina kun luullut että vakaa on niin sen 10mv saa lyödä kuitenkin sit lisää ennenkuin todella satunnainen kaatuilu loppuu. 1950mhz on nyt 1070mv ja 1900mhz on 1030mv, lukemat siis säädettyjä maksimiboosteja. Noilla pysyy lämmöt hyvin kurissa. Vakiona näyttää 2014mhz ja 1170mv. Powercolor 5700xt dual fan.\nLaskin 1900 MHz tuon 1100 mV lisäksi ja ainakin tällä on vakaa.\nMiten tuota Power Limit % kannattaa säätää? Suoraan +50%?\nElite: Dangerous:ssa grafiikat ultrassa, mutta aika vaativa peli, että dippaili framet alle 60hz väliin. Joten Trixx boostilla(RIS) hieman laskin renderoitavää resoluutiota 85% ja sen jälkeen oli tasasta menoa.\nAge of empires 2 De myös pelannut ultralla, mutta 4k 60hz menee hyvin.\nYhteensä: 1 571 (Jäsentä: 515, Vierasta: 1 056)\n1 995 649


Vaikutus motivaation Työsuhde Performance - Tips for you - Tipsed.Com\nsuorituskyvylle tekee tai rikkoa yritys;Tämän vuoksi on tärkeää löytää erilaisia menetelmiä motivoida työntekijöitä."Motivaatio on halu tehdä jotain", kirjoitti Stephen Robbins ja David A. DeCenzo kirjassaan "Valvonta Tänään." "Se edellyttää tämän toiminnan kykyä tyydyttää joitakin tarvetta yksittäisten." Ilmeisin muoto motivaatiotatyöntekijä on rahaa;kuitenkin olemassa muita motivoivia tekijöitä, jotka on otettava huomioon.\nJokainen työntekijä yrityksen sisällä on erilainen ja siksi on motivoitunut toimivat hyvin eri syistä.Erojen vuoksi organisaation sisällä, on tärkeää johtaja tutustua hänen työntekijää ja ymmärtää mikä motivoi niiden suorituskykyä."Jos aiot menestyä motivoimaan ihmisiä, sinun täytyy aloittaa hyväksymällä ja yrittää ymmärtää yksilölliset erot," Robbins ja DeCenzo raportin Kirjassaan "Valvonta Tänään."\nYksi motivointi työntekijöille on tunne, että\ntyö itsessään on kannattavaa.Mukaan Dr. Sunil Ramlall artikkelissaan "Katsaus Työntekijän Motivaatioteorioiden ja niiden vaikutukset Työntekijä pidätetty kanssa järjestö", nämä työntekijät tuntevat henkilökohtaisesti vastuussa työstään ja uskon, että on mielekäs työ.Työntekijät, jotka ottavat henkilökohtaisen vastuun työstään ja uskon, että se tekee myönteinen vaikutus pyrkii vaikea tehdä hyvin.\nTyöntekijöillä on halu olla osa yrityksen positiivinen ja kannustava työympäristö.Motivoiminen tulo ja vahvat suhteet työpäivän aikana antaa ympäristön että työntekijät haluavat olla osa.Mukaan "Valvonta Tänään" tämä kuuluu uusien työntekijöiden saavutus ja säilyttää oma pääoma työpaikalla.Ajatus oman pääoman on tekemistä käsitys työntekijöillä on niiden merkitys suhteessa muihin yrityksen sisällä.Jos työntekijät eivät usko ne käsitellään oman pääoman ne ei menesty hyvin.\nSandy Smith "motivoida työntekijöitä vaikeina aikoina", muistuttaa, että on tärkeää tunnustaa työntekijöiden, jotka työskentelevät päivittäin elääarvoja yrityksen.Työntekijät vastaanottaa kuittauksen ja kiitosta johtajien hyvin tehdystä työstä.Yrityksiä, jotka tekevät julkisen tunnustuksen osana normaalia pöytäkirja luo ympäristön työntekijöille toimivat hyvin.Ylistys on erinomainen motivaation.\nRaha on tärkein motivoija työntekijöiden suorituskyky mutta on tärkeää yrityksille löytää muita tapoja motivoida.Tämä edellyttää tutustuminen työntekijöilleen ja mikä ajaa heidät, niin varmista johtajien käyttää asianmukaista motivoiva tekniikoita jokaisen työntekijän.Tarvittaessa motivaatio tekniikoita käytetään, tehtävässä suoriutuminen paranee.


Pätkäpaasto ja painonhallinta sekä solun ”sisäinen kannibalismi” eli Autofagia – Elise Feodoroff – Isoäiti Yrittää\nPätkäpaasto ja painonhallinta sekä solun ”sisäinen kannibalismi” eli Autofagia\n18/04/2020 17/02/2021 julkaissut Elise Feodoroff, kategoriassa Elämäntapamuutos ja painonhallinta\nÄlä syö mitään kuuden jälkeen illalla – vanha painonhallintatapa, joka on pätkäpaastoa ihan yksinkertaisimmillaan.\nJos lopetat syömisen illalla esim. klo 18 ja syöt vasta aamulla klo 6, noudatat pätkäpaaston mallia 12/12, jos taas syöt vasta klo 8, on mallisi 14/10 ja taas jos vasta klo 10 on pätkäpaastomallisi 16/8. Voit toki syödä iltapalan myöhemminkin, kunhan sen jälkeen et edes juo mitään kaloripitoista 12,14 tai 16 tuntiin.\nEnsimmäinen luku kertoo paaston pituuden ja toinen luku siis aikaikkunan, jona aikana syöt päivän ateriasi.\nLue myös: Kertovatko geenitestit treenaatko ja syötkö tietämättäsi väärin\nLue myös artikkeli Tunnesyöminen – mitä voit tehdä kun tunteet ohjaavat syömistäsi?\n1. Pätkäpaasto ja painonhallinta\nMinä olen nyt kokeillut tätä vajaan viikon tyyliin 16/8 ja kyllä painokin tippui heti parin päivän jälkeen kilon verran. Olen 1tyypin diabeetikko ja tähänkin kokeiluun se tuo heti alusta lähtien omat haasteensa: Iltaisin on yleensäkin vaikea saada verensokeri tasoon, jolla voi mennä turvallisesti nukkumaan, niinpä pätkäpaaston aikana joudun jo päivän mittaan huomioimaan sen, että paaston alettua täytyy sokereiden olla oikealla tasolla. Tämä on jo nyt tuottanut yllätyksiä, ja on tietysti pakko syödä silloin kun verensokeriarvot ovat liian alhaiset.\nMutta ei se mitään haittaa, jokainen onnistunut paastopäivä on kotiinpäin. Minua häiritsee muuten sana paasto. Olen nimittäin paastonnut nuorempana mehupaastolla ja se ei sopinut minulle ei sitten ollenkaan. Jo nimitys pätkäPAASTO tuo mulle vähän inhottavia mielikuvia. Mutta senkin kanssa selviää – en haluaisi kuitenkaan puhua pätkäpaastosta, vaikka siitä joka tapauksessa on kyse, sillä paasto antaa elimistölle hetken tauon ja vähän aikaa levätä ja puhdistautua ja niin tekee myös pätkäpaastokin.\nEn aio kyttäillä noita tuntimääriä ja tunnuslukuja kovin tarkkaan jatkossa, vaan olen syömättä mahdollisimman pitkään eli jätän aamiaisen useimmiten väliin ja syön sitten vaikka yhdistetyn aamiaisen/lounaan. Pääasia, että olen syömättä niin pitkään, että elimistö saa siitä haluamani hyödyn.\nPätkäpaaston plussat ja miinukset\nPätkäpaasto on erittäin helppo. Tarvitsee vain miettiä, miten syömistunnit ajoittaa. Ruokailuajat voi itse valita, joten tarvittaessa voi osallistua myös juhliin, kutsua vieraita tai käydä ravintolassa syömässä.\nRavintoon liittyvää elämäntapamuutosta voi olla helpompi jatkaa ja mieliala pysyy hyvänä, kun tietää, ettei koko ajan tarvitse kieltäytyä, vaan kahdeksan tunnin ajan saa syödä mitä haluaa.\nPainonhallinta on helpompi aloittaa pätkäpaastolla, koska tuloksia saattaa nähdä melko piankin.\nVoit kyllä syödä ihan mitä haluat, mutta… se ei ole järkevää. Jos olet jo muuttanut ruokavaliosi paremmaksi ja terveellisemmäksi, älä vain NYT aloita sitten pekonin, leivosten ja makeisten syöntiä.\nVälillä voi tulla jopa todella kova nälkä. Mutta mitä ravintorikkaampaa ruokaa syöt, sitä epätodennäköisempää se on\nJoillakin paastojaksot saattavat johtaa ahmimisreaktioon sitten, kun saa syödä. Jos sortuu syömään jättimäisiä annoksia tai runsaita aterioita ja epäterveellisiä ruokia, ei dieetistä ole mitään hyötyä. Tämän vaaran tunnistan erittäin hyvin.\nKaikillehan paasto – ei edes pätkäpaasto sovi. Mutta hyvin monille se on elämäntapa, jonka noudattaminen ei saa kuitenkaan aiheuttaa stressiä. Jos päätät kokeilla pätkäpaastoa, älä anna sen pilata jo tähän saakka saavuttamiasi hyviä muutoksia ruokailussasi – jos taas vasta mietit painonhallinnan ja elämäntapamuutoksen aloittamista – kokeile ihmeessä.\n2. Paasto käynnistää solujen jätehuollon\nKun paastoat, käynnistyy n. 12 tunnin kuluttua solujen jätehuolto- ja kierrätysjärjestelmä eli Autofagia – jota Tiedeykkösen podcastissa kutsutaan myös solun ”sisäiseksi kannibalismiksi”. Tuolloin solu alkaa hajottaa solulimaa ja kierrättää omat vanhentuneet proteiinit ja muut rojut käyttäen ne joko itse tai kierrättäen ne uusien solujen ravinto- ja rakennusaineiksi. Solut siis uusiutuvat ja vanha roina poistuu soluista. Jos tämä systeemi hyytyy, kaikki kuona jää soluun ja aiheuttaa sairauksia, kuten syöpää tai erilaisia rappeumasairauksia.\nTiedeykkönen: Mitä tekee Nobel-palkittu autofagia\nSolujen jätehuolto toimii koko ajan jossakin määrin, mutta sitä voidaan stimuloida paaston avulla. Solujen kierrätysjärjestelmä eli Autofagia käynnistyy ruuan puutteesta noin 12 tunnin kuluttua paaston alkamisesta ja kestää noin 2 tuntia.\nJos haluat pätkäpaastosta muitakin hyvinvointia parantavia hyötyjä kuin painonpudotuksen, on paaston kestettävä vähintään 14 – mieluiten 16 tuntia tai jopa pidempään.\nAutofagian stimulointia erilaisilla lääkkeillä tutkitaan monen sairauden hoitamiseksi, mutta tutkimukset ovat kesken. Suosittelen kuuntelemaan tiedeykkösen podcastin ja/tai lukemaan lisää pätkäpaastosta esim. sivustolta https://patkapaasto.com/ .\nAvainsanat: autofagia, Elämäntapamuutos ja painonhallinta\nEdellinen artikkeliUhkaako sinua lohtusyöminen #pysykotona -oloissa\nSeuraava artikkeliParvekeviljely lisää mielen ja ruumiin hyvinvointia\n2 vastausta artikkeliin “Pätkäpaasto ja painonhallinta sekä solun ”sisäinen kannibalismi” eli Autofagia”\nPäivitysilmoitus: Kannattaako 60+ -ikäryhmään kuuluvan aloittaa painonhallinta pätkäpaastolla? – Elise Feodoroff – Isoäiti Yrittää


Aamu omenatarhassa: Oi ihana Denise\nPionimetsän Tiina 24. heinäkuuta 2012 klo 21.50\nOoh! Pelargoniat, pionit ja ruusut. Mun tän hetken suuret intohimot :) Kun niitä on niin monenlaisia, jokaiselle jotakin. Otin tänään kuvia kelväällä kylvetyistä, pitää huomenna laittaa blogiin, nyt on niin hidas yhteys täällä meren rannassa, ettei kuvien lataamisesta tule yhtikäs mitään.\nAnnaW 25. heinäkuuta 2012 klo 12.53\nMä olen kanssa ihan sekaisin noiden pelargonien kanssa ;) Odotan innolla sun pelakuu-kuvia :)\nAlexandra 24. heinäkuuta 2012 klo 22.21\nVau! Mulla loksahti suu auki, kun näin sun upeat kuvat, melkein kateelliseksi vetää:) Upeita pelargoneja! Mistä olet hommannut tuon Appleblossom Rosebudin? Kasvattelin keväällä ihan perus Appleblossomin mutta tuollaisen haluan kyllä seuraavaksi. Tuoksupelargoneja olen myös ihastellut mutta juurikin tuota talvehtimista mietin. Ihana postaus:)\nAnnaW 25. heinäkuuta 2012 klo 12.58\nPukin puutarha on sellainen paikka, josta saa tilata mm. ruusunnuppu- ja tuoksupelargoneja. Hinnat ovat tosin kovemmat, kuin marketista ostetut mutta jos vain on hyvä paikka talvettaa, niin nämä kestävät vuosia. Viime talvena talvetin 4 ruusunnuppupelargonia ja kaksi marketin pelargonia, joista 3 ruusunnuppua selvisi. Tuo Denise siis menehtyi, mutta se onkin kuulemma vähän muita hankalampi. Nyt aion ottaa kaikista vähän aikaisemmin pistokkaat, kuin viime syksynä, jotta ehtisivät riittävästi juurtua ennen talvea ja sitten vaan toivotaan parasta :)


Video: UFC-ottelijalta täysin armoton tyrmäys - veti julmasti polvella päähän ja viimeisteli nyrkein\nKoti Muut lajit-uutiset Video: Julma tyrmäys UFC:ssä – ottelija pamautti vastustajaa polvella päähän ja viimeisteli...\nVideo: Julma tyrmäys UFC:ssä – ottelija pamautti vastustajaa polvella päähän ja viimeisteli kovilla moukareilla\nUFC Fight Night 173:ssa nähtiin todella tyly viimeistely, kun Vicente Luque veti vastustajaa polvella kupoliin ja viimeisteli työnsä armottomilla iskuilla.\nUFC Fight Night 173 -vapaaottelutapahtuma oteltiin Las Vegasin UFC Apexissa lauantain ja sunnuntain välisenä yönä Suomen aikaa. Kahdeksan ottelun kortin viidennessä kamppailussa kohtasivat Randy Brown ja Vicente Luque.\nBrownin ilta päättyi melkoisen tylyyn tyrmäykseen toisen erän viime sekunneilla. Väsyneen ja alistuneen oloinen Brown ilmeisesti yritti vain selvitä erän loppuun asti eikä pystynyt juuri vastustelemaan, kun Luque otti hänestä otteen. Luque huomasi tämän ja huomasi paikkansa tulleen.\nLuque yritti päättää ottelun vetämällä Brownia todella julmasti polvella päähän. Brown oli selvästi jo aivan ulapalla tämän jälkeen, mutta tuomari antoi Brownille vielä mahdollisuuden puolustuautua. Luque jatkoi parilla todella kovalla nyrkiniskulla Brownin päähän ja tuomari astui ottelijoiden väliin.\nVaikka polvipotku olikin todella tyly, se oli sinänsä sääntöjen mukainen, sillä Brown oli teknisesti ottaen pystyssä. Uusinnoista tosin näkee, että Luque käytännössä kannattelee Brownia ennen kuin jysäytti tätä polvella.\nVicente Luque tyrmää Randy Brownin julmasti UFC Fight Night 173:ssa:\nKatso myös: Video: Hurja alakoukku! Nyrkkeilijä nukutti vastustajansa täydellisesti


-- Kansalaispöhinää --: Kansallinen olohuoneen jatke – kirjasto yhdistää\n[ … kahvikupposen ääressä tietokoneella selailee ’seuraa haetaan’ -palstoja elämää nähnyt ja kokenut mies, vieressään toistaiseksi tuntematon nainen, joka haaveilee vielä kerran ystävästä jakamaan iltoja ja viikonloppuja kuin arkista elämääkin – ehtoo on menossa ja vieressä saattoi istua se sopiva …\n-todellinen tapahtumatilanne Lassilan kirjaston ikkunanvierustietokonerivistössä! … ]\nHelsingin Lassilan sivukirjasto 1] innostaa innostavan henkilökunnan voimalla. Kirjasto tarjoaa erinomaisia klassikkoja poistoina hintaan 0,2 euroa per kappale. Valikoima on laaja ja jokaiselle löytyy iltojen iloa lukemisharrastuksensa kehittämiseksi tai peräti aloittamiseksi. Kirjastossa on myös kansalaisten oma kierrätyskirjasto – ota ilmaiseksi ja tuo ilmaiseksi.\nTo: lauriina.vilkkonen@hel.fi ; tuula.haavisto@hel.fi\nCc: jussi.pajunen@hel.fi ; ritva.viljanen@hel.fi ; paivi.lipponen@eduskunta.fi ; pia.viitanen@ymparisto.fi\nSubject: KANSALAISKIRJOITUS - Kirjasto yhdistää ja virkistää!\nTunnisteet: bibliotek, kansalaisen olohuone, kirja, kirjakierrätys, kirjasto, kirjastotoimi, lukeminen, lukeminen kannattaa aina, tieto, tietäminen, uteliaisuus, utelias


Lost Bricks : Photos of abandoned places\nGalleria > Kulkutautisairaala\nTätä paikkaa olin seurannut jo pidemmän aikaa. Sisäänpääsystä tosin ei ollut mitään toivoa. Vihdoinkin sattui tilaisuus kun sattui olemaan oikeaan aikaan paikalla.\nAlueen rakennuksista yksi oli tahallaan tuikattu tuleen keskellä kirkasta päivää ja satuin ajamaan paikan ohi kun palokunta oli sitä sammuttamassa. Varmistuksen tuhopoltosta sain seuraavan päivän paikallisesta sanomalehdestä. Rakennusten säilyttämisestä ja purkamisesta oli kiistelyä.\nEräänä päivänä huomasin, että alueeseen kuuluvaa puista vanhaa rakennusta purettiin. Kovassa pakkasessa seurailin kadulta purkua jonkin aikaa, mutta sisällä ei vaikuttanut olevan mitään ihmeellistä jäljellä.\nLopulta muutaman viikon päästä keltaista isointa rakennusta alettiin kunnostaa. Päivystin paikkaa lähes päivittäin vihdoin löytyi sopiva rako. Raksamiesten ruokatunti ja ovi jäänyt auki.. eikun sisään! ;)\nPaikalla on kiintoisa historia ja se on toiminut mm. kulkutautisairaalana, lastensairaalana ja sairaalana. Paikan historiasta kertoo taulu paikallisen keskussairaalan aulan seinällä. Olen myös keskustellut lastensairaalan aikaan noin kolmekymmentä vuotta sitten lapsena potilaana olleen henkilön kanssa.\nTilat kunnostettiin pikaisesti homeisen terveysaseman korvaaviksi tiloiksi ja lähitulevaisuudessa terveysasema muuttaa takaisin.. mitä silloin tapahtuu näille tiloille? =)\nSyksykuvat ovat vuodelta 2008. Talvikuvat ovat vuoden 2009 maaliskuulta ja kaksi viimeistä kuvaa vuoden 2009 syksyltä. Paikka on toistaiseksi käytössä.


Vanhempien tupakoinnilla järkyttäviä seurauksia – jo passiivinen altistus suurentaa kohtukuoleman riskiä - MTVuutiset.fi\nVanhempien tupakoinnilla järkyttäviä seurauksia – jo passiivinen altistus suurentaa kohtukuoleman riskiä\nMiten tupakasta päästäisiin eroon pysyvästi? Katso keskustelu videolta.\nJulkaistu 15.04.2020 16:29\nÄidin mutta myös isän tupakointi voi suurentaa kohtukuoleman vaaraa raskauden aikana. Myös passiivinen tupakka-altistus suurentaa riskiä, tuore tutkimus osoittaa.\nTutkimus tehtiin Kiinan maaseudulla, ja siihen osallistui 250 000 pariskuntaa. Tiedot tupakka-altistuksesta kerättiin kyselylomakkeilla.\nKohtukuolemien riski suureni tasaisesti mitä enemmän tupakka-altistusta oli. Savuttomien äitien raskauksista 0,31 prosenttia päättyi kohtukuolemaan, tupakoinnin raskauden aikana lopettaneiden raskauksista 0,43 prosenttia, tupakointia vähentäneiden 0,64 prosenttia ja tupakointia jatkaneiden raskauksista 1,28 prosenttia.\nSamankaltainen yhteys havaittiin tarkastellessa isien tupakointia. Isän tupakointi liittyi suurentuneeseen kohtukuoleman riskiin senkin jälkeen, kun äidin passiivinen altistus huomioitiin. Tulokset vahvistavat näyttöä raskaudenaikaisen tupakka-altistuksen haitoista.\nValistuksesta huolimatta noin 15 prosenttia suomalaisnaisista tupakoi raskauden aikana, ja heistä kaksi kolmesta tupakoi koko raskausajan. Tupakointi lisää merkittävästi sikiön kasvuhäiriön, ennenaikaisen synnytyksen ja muun muassa istukan ennenaikaisen irtoamisen vaaraa. Tupakalle raskauden aikana altistuneilla on myös muita enemmän hengitystieinfektioita, oppimishäiriöitä ja ylivilkkautta.\nLue myös: Kohtukuolema vei Millan toisen lapsen: ”Halusin olla vihainen jollekin, mutten tiennyt kenelle"\nRaskaus Tupakka Vauvat Tutkimustulokset Terveys ja hyvinvointi


Projektimutinaa: huhtikuuta 2011\nUltramainio avopuoliskoni nakkasi nimipäivän(!) kunniaksi Portal 2:lla. Kanttipäiden puolitelavaunun sisäpuolien maalailu ja säistäminen jääkin sitten vähän vähemmälle tälläkin viikolla, viime viikkoa kun hallitsi pitkä viikonloppu lomamatkoineen. Sattuuhan sitä ajoittain.\nLabels: PC-pelit, Portal\nTaas on yksi Model Expo koettu ja kyllä sen vieläkin tuntee jaloissaan. Pääasia, että oli mukavaa ja kivaa niin että jaksaa ensi vuonnakin tunkea sekaan. Saas nähdä, saanko jotain aikaan sitä varten, mutta sen aika näyttää varmaan viimeisenä viikonloppuna. IPMSFi:n osastosta (International Plastic Modellers Society Finland, vastedes Imps) on joka vuosi pitänyt nurista sen verran, että mallien valaistus on pykälän verran hämärän puolella kuvien ottoa miettien, mutta kyllä ne paljain silmin näkee. Nuo kilpailulaput ovatkin sitten eri asia, kun niitä pitäisi pahimmillana parin metrin päästä koettaa lueskella eikä kiikareita tule yleensä kannettua mukana :) Hienoja tekeleitä siellä (Expossa yleensäkin) oli taas kerran, toisten taitoja voi aina ihmetellä.\nRC-laivojen sekaan joku neropatti oli käynyt rakentamassa oman hupaisan kepposensa:\nNoh. Ainakin minua huvitti.\nOhjusvene oli kanssa aika hieno, vaikken minä mikään laivafani olekaan:\nMinulle yksi pääosastoista koko Expossa on Impsin pienoismalliständi. Ei se kyllä mikään ständi ole vaan iso rinki pienoismalleilla täytettyjä pöytiä, vaikka tänä vuonna osanotto olikin hämmentävän pientä: osa pöydistä oli ihan tyhjiä. Nakkaan alle pinon kuvia, kaikista en edes yrittänyt ottaa kuvia kun oli joko liian synkkää tai liikaa heijastuksia.\nIsompia sotakoneita I\nIsompia sotakoneita II\nPienoispaatteja, hieno U-Bootti keulilla\nWarssiaiheista mallia, meikäläisenkin tekele löytyi\nPahamaineisen Komulaisen sergei\nKoetin näitä kuvia croppaillessani ja kevyesti pienennellessäni pitää huolen siitä, että jos tuollainen infolappu oli kuvassa, se myös jäi siihen. On meinaan aika turhauttavaa koettaa lukea jotain puoliksikatkottua lappua jostain mallista kun niissä on välillä ihan oleellisiakin (tai ainakin minua kiinnostavia) tiedonpätkiä kyseisestä rakennelmasta... Tai ehkä minä olen vain amatööri ja muut harrastajat / lukijat ovat niin guruja että tietävät jo aivan kaiken :D\nRC-jengistä joku oli saanut kyhättyä hämmentävän Sturmin, piti hetki tuijottaa silmät ymmyrkäisinä. Harmillisesti en nähnyt tuota ajelemassa eestaas, taisi olla vaan poseeraamassa ja keräämässä pyttyjä.\nParolan Panssarimuseosta huolehtiva Panssarikilta oli roudannut paikalle oikean M2-puolitelavaunun. Siitä piti käydä napsimassa parit lähikuvatkin ihan vaan referenssimielessä. Ei tuosta telakoneistosta tosin käy ilmi, miten kauheassa kunnossa ne voivat olla, mutta onpahan tosimaailman esimerkki, jonka perusteella miettiä miten tekisi pienoismallissa oli rakenteilla mikä hyvänsä.\nSunnuntaiaamuna juttelin jonkun tuokion entisen Risteysaseman jannun kanssa, hieno mies on. Meinasin ostaa vaihtoterän ikivanhaan ja kohtuutylsäksi käytettyyn askarteluveitseeni, mutta nehän oli kaikki jo myyty aiemmin. Ostin sitten uuden. Niin ja Tapsan yllyttämänä 'Mechien tykkejä varten (eri AC-variantit, Gaussit jne) pätkän kupariputkea, heikko kun olen. Tuokion mietin myös, josko ryhtyisin vihdoin viimein tekemään oikean mittakaavan Panttereita mutta sitten silmiini iski Königstiger alkusarjan tornilla (joita Porsche-torneiksikin kutsutaan). Tuon jälkeen olen kasannut yhden kaikista mielenkiintoisista Tiikerin varianteista (Tiger, Sturmmörser Tiger, Königstiger (late production), Jagdtiger ja tämä).\nLabels: kilpavarustelu, Pienoismallit, Sekalaiset\nKun muilta puuhiltani vihdoin ehdin, rupesin ränkläämään kauan kuumotellutta puolitelavaunua. Eipä tuosta vielä paljoa tullut tehtyä, mitä nyt vaunun pohjaa ihmettelin. Jostain vesipöntöstä piti aloittaa, sitten käydä kojelaudan kimppuun. Tässä vaiheessa takaraivossa rupesi kilisemään pieni hälytyskello: "mieti nyt tarkkaan mitä olet tekemässä, näitä kun ei maalata enää jälkikäteen kunnolla jos menet liian pitkälle rakennuksessa". Tarkastelin vähän tarkemmin tuota rakenteluohjetta ja rungonpuolikkaita ja ihan hyvä, että tein niin.\nJos kaiken kasaa ensin ja sitten rupeaa miettimään avoimien sisätilojen sörkkimistä niin ainakin allekirjoittaneen taidoilla syntyy joko suttua tai vajavaisuuksia. Jälkimmäinen on siedettävämpää, mutta kun jostain kulmasta näkee paljasta muovia, mihin ei vain ole päässyt pensselillä tai ruiskulla. Ja tuollaisiahan kohtia minun tekeleistäni löytyy enemmän kuin haluan myöntää.\nTästä syystä päätinkin, että kasaan tuon sisätilan sisäpohjan penkkeineen ensin, ohjaustilan jne, mutten lyö kojelautaa paikoilleen kiinni ennen kuin olen maalannut sen. Jollei mistään muusta syystä niin siitä, että kuskin jalkatilan ja polkimien maalaaminen jälkikäteen olisi vähän niinkuin mahdotonta katveen takia.\nAkselit napsin irti rangasta ja siistin kauheat valujäljet mäkeen, sopivat siten myös paremmin kolosiinsa. Jostain syystä ne jäävät vapaina rullailemaan. Sisäpohjaan nakkelin penkit paikoilleen ja ne vaihdekepin ja käsijarrukahvan näköiset vipstaakit. Tämänkin perusmaalaan ennen sen suurempaa kasaanlyöntiä. Myöhemmin pitää vaan varoa, etten sotke noita kun maalaan ulkopintoja, mutta se nyt ei liene iso ongelma.\nEnnen sen suurempaa sohimista pitää kyllä konsultoida interwebin ihmemaata, jotta selviää, millaiset sisätilavärit näissä roikaleissa on. Veikkaan perinteistä Dunkelgelbiä, mutta parempi tarkistaa. Ulkopinta tulee olemaan ainakin Dunkelgelbiä, Pohjois-Afrikan seikkailuista ja Deutsche Afrika Korpsista kun on kyse. Jawohl!\nLabels: Aloitus, Pienoismallit, SdKfz 251/1, Tamiya\nPistin viime viikolla tilauksen liikkeelle, kun pahamaineinen Laurentius muistutti. BattleTech 25th Anniversary Introductory Boxset eli maanmainion BattleTechin aloittelija-aski. Puhelimeen vastannut jannu mietti, että ehkä seuraavalla viikolla saisivat uusia kun olivat jo myyneet kaiken loppuun. Torstaina sain kauan ja kiroillen odottamani viestin ja juoksin hakemaan lisätekemistä TODO-listalleni.\nTällainen sieltä löytyi:\nFantasiapelien jannu sanoi jutellessa, että tuo setti on myyty jo kahdesti loppuun. Ihmettelin vaan, että missä ne kaikki BTechaajat sitten ovat kun kukaan ei ikinä ole kuullut koko pelistä... "Omissa pienissä kaveripiireissään kaikki" totesi kassahemmo ja eihän tuosta voi olla kuin samaa mieltä, niin se meilläkin. Vaan mitä minä tähän selittämään, mitä olen taas ohi aiheen löpissyt, aiheeseen!\nKompakti settihän tuo. Boksin kyljessä on kauhea määrä kuvia maalatuista 'Mecheistä, kaikki Camospecsin väen aikaansaannosta, samojen hullujen nerojen taidonnäytteitä on käytetty oikeastaan joka puolella muutenkin: vihkosten kuvituksessa yms. Kaunista, kaunista. Oikeassa laidassa nippu pelinappuloita (sekä edellisen iteraation 24 muovista BattleMechiä että kaksi tuoretta OmniMechiä, jotka toivottavasti ovat merkki tulevasta Clan Expansion Setistä). Lopputilan syövät lukuisat opuskirjat:\nIntroductory rulebook: 80-sivuinen sääntökirja, jossa on selitetty myös, mitä kaikkea muuta aiheesta on tarjolla, kuten IWM:n & Ral Parthan miniatyyrit, FPG:n siirtokuvat, ultrahieno Camospecs (jota minä ainakin käytän visuaalisena lähteenä hyvinkin pitkälti, kun kasailen näitä miniatyyrejä). Säännöt on selitetty tässä huomattavasti syvällisemmin kuin pikasäännöissä, kera taustatarinoinnin sun muun mielenkiintoisen.\nQuick Start Rules: pikasäännöt eli se oleellisin pelinkulku nopeasti ja kevyesti.\nInner Sphere at a Glance: 55 sivun kirjanen, joka kertoo kevyesti Sisämaailmojen historiaa Talo/faktio kerrallaan, Mechwarriorien ja 'Mechien kuvailua, "miten hyökkäys planeetalle toimii", tehtävätyyppien selitystä ja TRO (Technical Readout) laatikon mukana tulevista 'Mecheistä.\nPahvinen cheatsheet: kaikki oleellisimmat pelikierroksen aikana tarvittavat taulukot, ei tarvitse etsiä eri puolilta sääntökirjaa, miten mikäkin toimii detaljitasolla ("ääh, miten nää ohjukset osuu?"), kun pääosin säännöt ovat hallussa. Ilman ei voi pärjätä, pahvisuudesta plussaa.\nHow the Core Rulebooks Work: kertoo miten eritasoiset pelisäännöt sun muut toimivat keskenään. Jos siis rupeaa hankkimaan noita lisäsääntöjä ja muita.\nPainting and Tactics Guide: pieni infopläjäys siitä, mitä tarvitaan ja miten niitä käytetään lähtien pensseleistä ja maaleista, askel-askeleelta -esimerkki yhden 'Mechin kanssa puljaamiseen palikan siivoamisesta aina pohjan koristeluun. Eri faktioiden värimaailmatkin on selitetty, "iconic paint color" jne, sekä maalaustekniikoita esim. punaisen 'Mechin maalaamiseen ja kaikkea... Himmel.\nNiin ja tuo taktiikkaosuus, joka kertoo kuvien ja taulukoidenkin avulla, miten tätä oikein pelataan! Käsittämättömän oivallinen lirpake.\n24 Inner Spheren BattleMechiä\n2 Klaanien kunniakasta OmniMechiä\nBattle Armor -yksiköitä\nTyhjiä, itsesuunniteltavia 'Mech-runkoja\nvarten. Ei mikään surkea valikoima, vaikka meidän peliporukassa tehdäänkin varmaan niin kuin aina ennenkin: printataan HMProsta sopivat ulos.\nInner Spheren kartta julistekoossa, jostain 3060 suunnalta, pikaisen googletuksen perusteella\nPari aukitaiteltavaa kaksipuolista pahvikarttaa. Toisen paketin avasin, ekalla puolella on klassinen peruskartta: tasamaasto, lätäkkö (Depth 1) keskellä, pientä metsää (sekä light että heavy) siellä täällä ja pari kukkulaa (max Level 2) toisen puolen ylä- ja alareunoissa. Toisella puolella hämmentämä ja itselleni kai pelaamaton kartta, jossa on kukkula, joki ja paljon ajoteitä. Toinen kartta on vielä muoveissaan, en vielä repinyt kokonaan auki.\n2d6, ilman ei pärjää :)\nKoko tämä setti viidellä kympillä. Olen minä huonompiakin kauppoja tehnyt.\nKävin tietysti ensimmäisenä kiinni pelinappuloihin, niitähän minä olen keräillyt ja maalaillut vuosien ajan jo muutenkin. Joku sairas apina oli tosin päättänyt, että OmniMechejä kutsutaan tässä askissa niiden Sisämaailmojen nimellä ja jok' ikinenhän meistä tietää ettei näin sovi tehdä. IS-nimet ovat barbaareille. Kiroillen avasin Hellbringer Primen boksin (Omnit tulevat omissa pienissä pahvilaatikoissaan ja BattleMechit yhdessä minigrip-pussissa). Jykevät palikat, pari osaa on kiinni valurangoissa (heksapohja, fikkari, polvikoristeet, yläkädet, pari pohkeisiin tulevaa nappulaa). Hämmentävästi CT sekä RT & LT ovat erillisiä pulikoita IWM-valmisteisiin metalliveljiinsä verrattuna. Detaljit näyttävät hyviltä, samoin osien yhteensopivuus. Suoraan näitä ei tosin saa poseeraamaan mitenkään erikoisesti, enkä usko että lähden dremelöimään näitä kappaleiksi kun minulla on metalliset A-variantit työn alla jo muutenkin (edelleen). Pientä siivoilua valupurskeista ja se on siinä.\nSummoner Prime taas pullahti lootastaan valmiina möhkäleenä, ehkä ideana on näyttää uusille käyttäjille, miten HellB kasataan tai jotain? Pikkusiivoilua tuokin kaipaa ennen maalailua, mutta näyttää muuten hyvältä.\nSitten niihin Sisämaailmojen vapaasyntyisten tölkkeihin. Olin aika utelias näkemään, millaisia nämä nappulat ovat, olinhan lukenut vuosien saatossa CBT-foorumeilla paljon mutinaa näiden heikohkosta laadusta. Heti ekana silmään (ja sormiin) iskee fiilis oudosta materiaalista. Tämä on kai sitä pahamaineista "ämpärimuovia", jota ainakin IPMSFi-väki manaa kovaan ääneen. Vähän lerppua ja epämääräistä noin yleisesti ottaen, yhden 'Mechin kohdalla mietin että tippuukohan tuo käsi irti jos siihen koskee... Kauhea siivoaminen näissä kyllä tulee olemaan, mutta niinhän se aina, en minä valita :)\nPurkkien skaaloihin en osaa ottaa kantaa, mutta valtaosa on ihan hämmentävän pieniä verrattuna IWM:n metallimecheihin. Tosin syykin on ehkä osittain siinä, että minä olen rakentanut Rynnäkköklusteria niin kevyitä ja keskiraskaita purkkeja ei oikein ole tullut haalittua muuten kuin kahteen Novaan (Elemental Star + Light/Medium OmniMech Star, nopeita mekkejä (parit Fire Mothit, kolme Stormcrowta ja jotain tuollaista) kantamaan Elementaaleja taistelukentälle). Jos tässä joku päivä saan aikaan ottaa pari metalliminiatyyriä noiden muovisten rinnalle niin näkisi. Samoin tuota muovista Atlasta voisin verrata vuoden 2008 Model Expo -dioraamaani Kiusanhenget: viisi Jade Falcon Elementaalia swarmaa ComGuardien Atlasta Tukayyidin taistelussa, veikkaan etteivät ole samasta muotista valettuja...\nKai minä noista osan tunnistan, enemmän ja vähemmän oikeinkin vielä. Iso osa on tuttuja mutta nimi ei irtoa kielen päältä kuitenkaan. On Commando, Jenner, Hunchback, Atlas, hämmentävän pieni Catapult, Cyclops, Dragon ja kai siellä se Pantherkin on Spider kaverinaan.. ja hitonmoinen nippu tunnistamattomia. Mutta niitä voi väijyä kirjasten kanssa, kyllä niille nimet löytyy.\nTiedä nyt sitten, oliko tuo yksi Rifleman vai ei, vähän veikkaan, ettei ole. Ehkä se on se Jägermech. Työtä tulevat tosiaan vaatimaan, siitä ei pääse yli tai ympäri. Mutta pääasia, että joskus hämärässä tulevaisuudessa valmistuvalla Jade Falcon -Klaanin Gamma-Galaksin 3rd Falcon Talon Clusterilla on sopiva maaliosasto tarjolla :)\nAiemminmainitun Laurentiuksen kanssa on vähän puoliääneen mietitty, miten nuo maalaisi. Sisämaailman pellethän rakentavat 'Mech-yksikkönsä lanceiksi (4 BattleMechiä per lance), joita sitten on kolme per komppania, kolme komppaniaa per pataljoona ja sitä rataa. En minä noita ikinä muista, Klaanien (tai maanpäällisen tykistön patteristoidea) on paljon tutumpi. Joka tapauksessa, tuossa on kuusi eri lancea, joten periaatteessa jokainen voisi olla omaa porukkaansa. Esimerkiksi Dragon on selkeä DCMS-tölkki ja ehkä Catapult menisi sen kaveriksi parin muun kanssa (harmi, ettei paketissa ollut Hatamoto-Chi:tä ollenkaan, se olisi sopinut tähän kuin PPC-laaki ohjaamoon), mutta tästä pitää konsultoida Lähteitä. Kuritojen yksiköt minä meinasin maalata punaisiksi eli vaikkapa 2nd Sword of Lightin kaavioon.\nYksi tietysti Capellanien malliin, ehkä Death Commandos olisi tunnistettavissa? Raskaampaa kamaa pitää varmaan kerätä Steinereille, varmaan joku Lyran Guards ja vastaavasti FedSuneilta joku ja mielellään ei etovan ranskanlippumaisia Davion Guardseja, vaikka ovatkin oitis tunnistettavia... Free Worlds Leaguelle on ehkä laitettava yksi lance ja viimeinen ComStarille ihan oleellisuuden takia (Tukayyid).\nToisaalta, FWL on niin tylsä porukka, ehkä niiden sijasta tekisi kirjoissakin isompaa osaa pelanneen Free Rasalhague Republicin yksikön tai ennalta-arvattavamman palkkasoturiyksikön.\nNiitä on taas niin paljon, ettei valinta ole helppoa mutta ehkä joku Wolf's Dragoons lienee tarpeeksi merkittävä tarinankin kannalta, vaikka pettureita ovatkin. Kell Houndit ovat kanssa ehkä vähän ylikäytettyjä, mutta joku Gray Death Legion on ainakin nimeltään niin mainio, että sitä pitää myös harkita vakavasti.\nNiin ja se julistekartta:\nLabels: BattleTech, pöytäpelit\nVegasin eka lopetus\nAchtung, achtung, spoilerivaara jatkuu!\nSivubonuksena: rakennusprojekti alkanee vähitellen, säästä riippuen (ei-sateisella säällä on kivempi maalailla parvekkeella), niin loppuu hetkeksi tämä epätavallinen pelimutina :)\nKun sain Caesarilta uuden tehtävän (tapa House, tule takaisin), puhuin Vulpes Incultan ja Praetorianien pomon kanssa myös. Pari lisätehtäväähän siitä napsahti, hoidin alta pois ja hiippailin Topsin yläkerrokseen Yes Manin kanssa puhumaan, kuten Wildcard -tehtäväsarja ehdotti.\nTässä vaiheessa avoimia tehtäviä oli ihan kiva nippu, ehkä kymmenisen kappaletta. Yhtä lukuunottamatta (Red Lucy halusi jättirukoilijasirkan munia areenansa terraarioon) kaikki olivat näemmä loppuratkaisun suuntaan vieviä. Olin jo päättänyt, että katson, miten "kalifiksi kalifin paikalle"-ratkaisu eli Wild Card -tehtävät päättyvät.\nEnsimmäisenä piti lähteä pistämään herra House pois linjoilta. Parin terminaalin kanssa näpyttelyn jälkeen olin jossain superjemmassa Lucky 38:n sisällä. Pitkä kävelysilta siellä jossain. Sillan päässä oli terminaali ja kapseli, mitä täällä taas on tapahtuvinaan? Siitä sitten taas hakkeroimaan. Ei sittenkään, suoraan aukesi tuokin pömpeli. Kummallinen tehtävä. Avataan staasikammio, joo joo, ei ole väliä vaikka kontaminoitui... eikun kuka kontaminoituu? Minä? Pah, antaa mennä silti.\nKas, sehän olikin puolimuumioitunut House! Mein goth... Unohdin ihan ottaa kuvan kun hämmennyin koneeseen säilötystä ruipelosta. Äijä marmatti, että ikuisuuden kestänyt suunnittelu meni mönkään, miksi teit sen, plaaplaaplaa. Nirri pois moiselta vinkujalta eli minigunilla naamaan. Samantien ruudulle iski sellainen määrä "Quest added: PLAA" ja "Quest failed: PLAA", että meinasi ihan hirvittää. Tätä kommentoin myöhemmin vähän enemmän. Jäljelle jäi kaksi. Ensimmäinen oli "Mene takaisin Yes Manin luo" ja toinen edelleen Red Lucyn tehtävä.\nMarssin siis takaisin, robo oli innoissaan kuten aina ja halusi Housen terminaalille. Sinnepä siis, taas takaisin. Pienen reboottailun ja loppujenkin Securitronien päivittelyn jälkeen Yes Man antoi pari lisätehtävää, joista olin osan jo suorittanut kaiken muun seikkailun ohessa - ihan ohimennen. Tuolla viimeksimainitsemallani voima-asemalla piti siis taas mennä käymään. Vartijoista välittämättä hiippailin sisään, tällä kertaa kukaan ei edes hermostunut. Outoa väkeä. Tehtäväkin oli vivunvääntö ja takaisin Lucky 38:iin.\nSen jälkeen ei ollutkaan muuta tehtävää jäljellä kuin Hoover Damille marssiminen (tässä vaiheessa peli tarkisti, olenko varma siitä, että tiedän mihin olen ryhtymässä), taas yksi vivunvääntö, jolla roboarmeijalle saadaan lisää virtaa ja sen jälkeen pihalla Caesarin Legioonalaisten niittäminen. Jatkomatkalla pääsi suoraan Caesarin Legaatin leirille, jossa pahamaineisen Legaatin kanssa sai ihan rupatella, en vaan arvannut etukäteen lukea yhtä "Meeting people"-lehteä, jolla Speechin olisi nostanut tuokioksi sataseen, niin kämmäsin jonkun speech-tsekin ja ukko rupesi riehumaan. Tiedä sitten, menetinkö rauhanomaisen ratkaisun tai jotain mutta väliäkö tuolla, äkkiä sekin saatiin nurin. Tietysti tarkistin, millainen rujo naama sillä muka on, muttei edes ollut. Minua on petetty.\nTämän jälkeen pihalle marssi pienen saattueen kanssa yksi voitonriemuinen NCR:n kenraali, jota en ollut vielä edes nähnyt tähän mennessä. Julistinpa voitokkaana äijälle, että minä olen nyt pomo ja minä voitin. Eihän se siitä tykännyt vaan suuttui, mutta sai jengeineen selkäänsä aika äkkiä sekä minun pieneltä tiimiltäni sekä takanaan lymyilleeltä Securitron-armeijalta.\nViimeisen/-ten tehtävien loppuunsaattamiseksi menin juttelemaan Yes Manin kanssa. Jeesmies höpötteli jatkosta ja rupesi päivittelemään itseään. Siihen se sitten loppui, kuin seinään.\nNyt noista Housen kuoleman jälkeen pauhanneista "tehtävä X lisätty", "tehtävä X mokattu"-seteistä. Näemmä tuohon vaiheeseen asti koko lopputarina on auki neljään suuntaan: äsken selvittämäni Itsenäinen Vegas, Housen Vegas (tai jotain), NCR:n voitto tai Legioonan voitto. Tästä johtuen kaikki sopivat tehtävät ovat vielä auki tai tarjolla. Kun ottaa ratkaisevan askeleen jotain tiettyä loppua kohti, muut rupeavat paukkumaan eikä uusia enää saa valittavakseen. Suoritustavastani johtuen en edes huomannut isoja epätehtäviä kuten "Don't step on the Bear" ja Legioonan vastaava, joista molempien selitykset kertovat, että jos teet näitä vastaan vielä hommia niin ne eivät enää anna sinulle questeja. Selvä pyy, minä vain sain ja failasin ne molemmat samalla kerralla eli ohitin ilmeisesti sellaisen osan tarinaa, joka on muilla juonihaaroilla hyvinkin tarjolla. Enkä siis voinut ajaa kaikkia muita tehtäväsarjoja mahdollisimman pitkälle ja vasta viime hetkellä tehdä Viimeistä Tehtävää. Ihan jees, kun sen kekkasin.\nOtinpa sitten muutamaa tuntia aiemman tallennuksen ja jatkoin uudelleen siitä toiseen suuntaan. Lähdin siis katsomaan, miten Mr. Housen autokraattinen New Vegas tulisi sujumaan. Sen nähtyäni hoidan Legioonan lopun ja vasta viimeisenä NCR:n vätysten tarinan.\nTässä vaiheessa tarinaa ja selitystä on tullut paljon enemmän. Jostain syystä, ehkä sen takia ettei tuo hiton jeesmies-robotti yksinkertaisesti tiedä mistään muusta mitään, mitä ei voi lukea Platinachipiltä, joten kaikensorttinen taustailu ja selittely jäi tyystin pois. House tosin antoi tehtäväksi pistää Hidden Valleyn BoS-jengi päiviltä, eikä usko diplomaattiseen ratkaisuun alkuunkaan. Ei siinä mitään, tehtävä on tehtävä mutta päätin riekkumisen sijasta lähteä seikkailemaan ja aukomaan kartan vielälöytämättömiä paikkoja. Kaikkea sairasta sitä onkin löytynyt, mutta yhtenä hienoimpana on tämä NCR Rangerin kypärä:\nUpea. Haluan noita useampia niin saan kaverillekin samanlaisen!\nLuulin muuten tämän jäävän parin kappaleen mittaiseksi pikapostaukseksi, mutta olinpa näemmä taas väärässä.


Yliopistojen tehtävät ja yhteiskunnallinen vaikuttaminen\nYliopistojen yksi tehtävä on vaikuttaa yhteiskuntaan. Tässä artikkelissa käydään läpi erinomaisia videoita ja muita vaikuttamisen mahdollisuuksia.\nYliopistolain mukaan: ”Tehtäviään hoitaessaan yliopistojen tulee edistää elinikäistä oppimista, toimia vuorovaikutuksessa muun yhteiskunnan kanssa sekä edistää tutkimustulosten ja taiteellisen toiminnan yhteiskunnallista vaikuttavuutta.”\nYhteiskuntaan voi vaikuttaa monella tavalla ja voidaan sanoa, että yliopistot ovat onnistuneet tehtävässään. On vieraskynäkirjoituksia, kirjoja, blogeja, videoita ja talouspolitiikan arviointineuvosto.\nTässä artikkelissa tuodaan suuren suosion saaneita videoita ja niiden yhteinen nimittäjä, data. Ymmärrettävästi selitetty data on mielenkiintoista. Videot katsomalla löydät varmasti muitakin yhteisiä nimittäjiä.\nSuomen värikkäin liike-elämän hahmo lienee aikoinaan Hankenin professorina toiminut Björn Wahlroos. Björn Wahlroosin puhe ”Muutoksen konteksti, markkinatalouden lyhyt oppimäärä”, on kerännyt YouTubessa hurjat 18 237 näyttökertaa.\n18 237 on huima lukema ja moninkertainen muihin Suomen talousosaajiin verrattuna. Wahlroosin puhe on erinomainen, eikä vähintään siksi, että siinä esitetään dataa. Siinä puhutaan numeroista, numeroita selitetään ja numeroiden kautta selitetään maailmaa. Kyse ei siis ole pelkistä mielipiteistä, vaan dataan perustetuista mielipiteistä. Kuvia ei käytetä, mutta eroja selitetään konkreettisesti: ”näin iso”, ”näin pieni”.\nDataa on mahdollista selittää tavalliselle kadun tallaajalle ymmärrettävällä tavalla. Mikäli siinä onnistuu, voi käydä niin että video lähtee leviämään ja vaikuttaa useammankin ihmisen ajatteluun. Esimerkkinä tästä professori Hans Roslingin TED-puhe. Tämä on sitä monen tylsänä pitämää tilastotiedettä, mutta video on käyty katsomassa 2 053 718 kertaa. Video on siis kaikkea muuta kuin tylsä. Wahlroosin puheen katselukerrat kalpenet ruotsalaiseen Roslingiin verrattuna. Yhtenä syynä lienee kansainvälinen aihe.\nTässä videossa käytetään faktoja ja kovia argumentteja. Jokin siinä puree, sillä alla oleva video on katsottu 661 802 kertaa. Asenne on rankka, mutta se kerää huomiota.\nAkateemikko, osallistu keskusteluun\nAkateemikko, osallistu keskusteluun. Selitä ymmärrettävästi dataa ja tuo se keskusteluun. Me SalkunRakentajassa uskomme datapohjaiseen keskusteluun. Me uskomme siihen, että mitä enemmän keskusteluissa käytetään dataan pohjautuvia argumentteja, niin sitä paremmin dataa ja tiedettä ymmärretään. Mitä paremmin dataa ja tiedettä ymmärretään, sitä parempia päätöksiä Suomessa tullaan tekemään, ja sen korkeammalle tieteen arvostus nousee. Tämä on meidän uskomuksemme ja sen takia haluamme olla avuksi.\nKirjoita vieraskynäkirjoitus tai tee video. Selitä miten maailma toimii. Niin kauan kuin asia koskee taloutta ja sijoittamista olemme halukkaita julkaisemaan kirjoitukset ja linkit videoihin. Näin olemme tehneetkin, josta alla esimerkkinä dosentti Hannu Kahran kirjoitus.\nKirjoittamalla SalkunRakentajaan saat kirjoituksellesi näkyvyyttä. SalkunRakenta-sivuston kävijämäärät ovat kasvaneet vuodessa 67 prosenttia. Joulukuussa sivujen istuntojen lukumäärä oli 80 288, ja viimeisen vuoden aikana SalkunRakentajan sivuilla istuntoja oli yli 550 000. Katselukertoja oli yli 1 400 000. Facebookissa SalkunRakentajalla on jo lähes 11 500 seuraajaa/tykkääjää.\nFoorumi mahdollistaa data-pohjaisen keskustelun\nVoit olla aktiivinen myös SalkunRakentajan Foorumissa. Täällä keskustellaan taloudesta ja sijoittamisesta. Voit tuoda artikkeleita ja videoita Foorumiin ja perustaa omia ryhmiä. Mikäli sinulla on oma blogi, voit kirjoittaa astetta pidemmän vastineen sopivaan keskusteluun ja vetää blogikirjoituksen vastaukseksi esitettyyn näkökulmaan.\nMikäli olet kiinnostunut osallistumaan yhteiskunnalliseen keskusteluun, käy Foorumilla, tai ota rohkeasti yhteyttä. Autamme mielellämme.\nAvainsanat:vaikuttaminen, yhteiskunta, yliopisto\nKolme kuluttajan tapaa päästä valinnoillaan vaikuttamaan entistä voimakkaammin yritysten toimintaan


Montenegron Kotor on kissojen kaupunki - Seikkailumielellä\nTykästymiseni Balkanin maihin alkoi Montenegrosta, johon tutustuinkin ihan kertaheitolla reissaamalla maan rannikon päästä päähän. Matkasta alkaa olla aikaa jo kohta kaksi vuotta, mutta maa palasi mieleeni kirjoitellessani postauksia hieman tuoreemmasta Balkanin reissusta, josta voit lukea vaikkapa täältä. Montenegro alkaa naapurinsa Albanian tavoin olla nouseva kohde matkailijoiden listoilla, mutta ainakin vielä tällä hetkellä maan kauneudesta pääsee nauttimaan huomattavasti väljemmissä tunnelmissa kuin tunnetummassa naapurissaan Kroatiassa. Montenegron ehdottomasti parasta antia on mielestäni maan rannikko, jolla on pituutta vain hieman alle 300 kilometriä. Rannikon ehdottomasti tunnetuin ja matkailijoiden keskuudessa suosituin kohde on Kotorinlahden pohjukassa sijaitseva Kotor. Sen pienillä ja mutkaisilla kujilla riittää ihmeteltävää ja varsinkin lahden huikeita maisemia ihastellessa voisi kuluttaa pidemmänkin tovin.\nMonien muiden alueen kaupunkien tapaan Kotorissa on ollut asutusta jo hyvin kauan ja sen vanha kaupunki kuuluu myös Unescon maailmanperintöluetteloon. Vanha kaupunki on varsin kompakti, muurien rajaama alue, jonka sokkeloisille kujille on helppo eksyttää itsensä. Kaduilla ja aukioilla on paljon ravintoloita ja pieniä putiikkeja, mutta pyykkinaruille ripustetut lakanat ja vaatteet kertovat, että vanhassa kaupungissa myös edelleen asutaan. Muualla kaupungissa tunnelma on varsin toisenlainen, sillä heti muurien ulkopuolella vastaan tulee vilkkaasti liikennöity autotie, ostoskeskus, sekä risteilylaivojen ja huviveneiden käyttämä satama. Mikäli Kotoriin saapuu autolla, kuten me teimme, parkkitilaa löytyy varsin hyvin useilta vanhan kaupungin läheisyydessä sijaitsevilta, maksullisilta parkkialueilta. Me jätimme automme hieman kauemmas, Njegoseva-kadun varressa sijaitsevalle maksuttomalle alueelle, jossa tosin ei ollut myöskään vartiointia.\nKotoriin kannattaa jäädä ainakin yhdeksi yöksi, sillä kaupungin tunnelmasta pääsee mielestäni kunnolla nauttimaan vasta ilta-aikaan, kun risteilylaivojen mukanaan tuomat päiväturistit ovat lähteneet. Kaduilla on päivän päätteeksi rauhallista ja illan viiletessä myös kaupungin lukuisat kissat lähtevät liikkeelle. Kotorissa on niin paljon kulkukissoja, että niistä on muodostunut eräänlainen kaupungin symboli. Kuulin tarinan, jonka mukaan montenegrolaiset elävät kissoille kiitollisuuden velassa, sillä ne pitävät huolta kaupungin rotta- ja hiirikannan kurissa pitämisestä. Tästä kiitollisuudesta johtuen kissoista pidetään huolta ruokkimalla niitä ja huolehtimalla muun muassa tarpeellisista eläinlääkärikäynneistä. Hiljattain kissoja on alettu myös sterilisoimaan vapaaehtoisvoimin. Kotorissa sijaitsee myös kissamuseo ja monia kissatavaroihin keskittyviä kauppoja, joiden tuloilla osittain tuetaan kaupungin kissapopulaation hyvinvointia. Todellinen kissakaupunki siis!\nIllan viileämpiin tunteihin kannattaa ajoittaa myös kiipeäminen Kotorin kaupunkia vartioivalle linnoitukselle. Korkealla vuoren seinämässä sijaitsevasta linnoituksesta on jäljellä pitkälti raunioita, joista osa on varsin huonossa kunnossa, mutta näkymät ylhäältä ovat huikeat. Hieman yli 1300 portaan kipuaminen käy myös hyvästä treenistä. Sisäänkäynti ikivanhalle ja paikoin rapistuneelle kiviportaikolle lähtee vanhan kaupungin sisältä ja pääsystä linnoitukselle kerätään muutaman euron maksu.\nEtenkin kuumimpina vuodenaikoina kiipeämisurakkaan kannattaa varata vettä, hyvät kengät ja riittävästi aikaa. Maisemapysähdysten kanssa ylös kapuamiseen meni noin puolisen tuntia ja ylös ehdimme juuri sopivasti auringonlaskun alkaessa. Valaistusta linnoituksella ei käsittääkseni ole, joten jos tänne kiipeää bongailemaan auringonlaskua, kannattaa mukaan varata jokin taskulampun tapainen valaisemaan paluumatkaa. Kaikki kiipeämiseen käytetty vaiva palkitaan upeilla maisemilla Kotorinlahdelle ja sitä ympäröiville vuorille.\nJos haluaa nähdä Kotorinlahden vieläkin korkeammalta, kannattaa suunnata autolla Kotorin kupeesta lähtevälle serpentiinitielle. Tunnistat tien karttaa katsomalla helposti, sillä sen muodostama siksakkikuvio on helposti nähtävissä Kotorin eteläpuolella. Ratin taakse kannattaa istuttaa kylmähermoinen kuski, sillä tie kipuaa ylös jyrkkää vuorenseinämää pitkin useiden neulansilmämutkien kautta, eivätkä suojakaiteet ole kummoiset. Tien tuntevat paikalliset kiitävät vastaan varsin reippailla nopeuksilla ja toisinaan saatat joutua sihtaamaan autoa vastaan tulevan bussin ja vuorenseinämän välistä. Reissu huipulle on autollakin vaativa, joten voitte kuvitella kunnioitukseni määrän, kun auton eteen tupsahti vuoren huipulle lihasvoimin polkenut pyöräilijä.\nKunhan tästä reissusta selviää ehjänä, saa palkinnoksi huikeat maisemat yli Kotorinlahden. Siksakin päästä alkaa myös Lovćenin kansallispuisto, jonka alueella sijaitseva, vuoren huipulle rakennettu Njegošin mausoleumi on pilvettömällä säällä vierailemisen arvoinen kohde. Me saavuimme paikalle sankan sumun ja pilviverhon aikaan, joten upeista maisemista ei jäänyt juuri kerrottavaa jälkipolville. Ehkä sinulla käy parempi tuuri?\nKun Kotoria on päässyt ihailemaan korkealta ja vielä korkeammalta, voi palata takaisin merenpinnan tuntumaan ja viettää päivän tai pari tutkien Kotorinlahden pieniä kyliä ja kaupunkeja, kuten sympaattista Perastia ja sen edustalla sijaitsevia saaria. Näistä muista Montenegron helmistä kirjoittelen vielä erikseen omassa postauksessaan.\nOmalla kohdallani visiitti Kotoriin oli tosiaan osa koko Montenegron rannikon kattavaa road tripiä, mutta suorinta ja nopeinta reittiä Kotoriin pääsee joko lentämällä Kroatian puolelle Dubrovnikiin tai huhtikuusta 2019 alkaen suoralla yhteydellä Helsingistä Tivatiin. Ilmastotietoinen matkailija yhdistää Kotorin reissun osaksi laajempaa Balkanin kierrosta tai vaikkapa Interrailia, joskin Balkanilla monet siirtymät on helpointa tai paikoin välttämätöntäkin toteuttaa bussilla. Montenegron rannikkoa mukailevalla Adrian valtatiellä maisemat eivät ainakaan pääse kyllästyttämään.\nReply EVE / REISSUKUUME perjantai, tammikuu 25, 2019 at 13:23\nMielenkiintoinen postaus – varsinkin tuo kissajuttu tuli uutena tietona! 🙂 Meidän piti viime vuonna Kroatian reissun yhteydessä piipahtaa myös Kotorissa, mutta jotenkin saimme päivät ahdettua niin täyteen ohjelmaa Kroatian puolella, että Montenegro jäi kokonaan katsastamatta. Ehkä tänä kesänä sitten 😉\nReply Noora / Seikkailumielellä perjantai, tammikuu 25, 2019 at 21:00\nMontenegroon kannattaa kyllä ehdottomasti tehdä visiitti! Kroatiassakin olen pariin otteeseen käynyt, mutta omalla listallani Montenegro menee kirkkaasti kärkisijalle näistä kahdesta 🙂\nReply jossu perjantai, tammikuu 25, 2019 at 14:23\nKissamuseo, mikä mahtava nähtävyys. Harmi että ei tullut käytyä siellä kuin kävin Kotorinlahdella.\nReply Noora / Seikkailumielellä perjantai, tammikuu 25, 2019 at 21:01\nMuseo on aika pikkuruinen, mutta täynnä kaikenlaista kissatavaraa. Erikoinen ja omalaatuinen kohde!\nReply espanjaan perjantai, tammikuu 25, 2019 at 18:00\nOlipa harmi, että et nähnyt sitä Lovcenia. Me nimittäin näimme syyskuussa ja se on huikea! Ja onneksi minulla on se kylmähermoinen mies, joka ajaa mitkä serpentiinit tahansa. Hienoja kuvia sinulla Kotorista! Linnoitukselle kiipeäminen oli minun mielestäni koko Kotorin kaupungin nautinnollisin juttu. Sen minun juttuni Lovcenista kuvineen voit lukea täältä: https://www.rantapallo.fi/ailajajuha/kotorista-huikea-matka-lovceniin/\nReply jossu perjantai, tammikuu 25, 2019 at 19:40\nHerceq Novin portaat oli saanut jalkalihakseni niin kipeäksi että en olisi onnistunut kiipeämään mihinkään:D\nPitää lukea sinun postaus.\nReply Noora / Seikkailumielellä perjantai, tammikuu 25, 2019 at 21:06\nTäytyypä käydä lukemassa, kiitos linkistä! Itsellenikin jäi Kotorista kyllä parhaiten mieleen juuri tuo linnoitukselle kiipeäminen. Ehkä nautinto syntyi juuri siitä, että kova kiipeämisurakka palkittiin mahtavilla näkymillä 🙂\nReply Christa perjantai, tammikuu 25, 2019 at 21:14\nKävin Kotorissa ja Kotorinlahdella päiväretkellä Kroatiasta viime kesänä. Maisemat serpentiinitietä olivat mahtavat ja itse Kotor ihastutti tunnelmallaan. Olisi kiva mennä joskus uudelleen Montenegroon, sen verran ison vaikutuksen maa teki.\nReply Noora / Seikkailumielellä perjantai, tammikuu 25, 2019 at 22:34\nKotor onkin varsin näppärä retkikohde Kroatian puolelta! Itse tein oikeastaan toisin päin, eli Montenegron reissun yhteydessä piipahdin yhden yön ajaksi Dubrovnikiin 🙂 Montenegrossa riittää kyllä nähtävää pidemmällekin reissulle ja itsekin voisin hyvin vielä palata sinne uudelleen, sillä viikossa ehdin koluta ”vasta” maan rannikon läpi.


Julkaistu 30.01.2013 12:46\nViking Gracella saa yhä ostaa tax free -myymälästä alkoholia arkipäivien risteilyillä.\nAlun perin MTV3:n uutiset kertoi, että uudella laivalla risteilijämatkustajat saavat ostaa tax freestä alkoholia vain paluumatkalla. Tällä halutaan vähentää viikonlopun hyttibileitä, joissa viinat ostetaan kaupasta ja juodaan hyteissä.Viking Line tähdentää, että risteilymatkojen alkoholirajoitus koskee vain ja ainoastaan viikonloppuja.\n– Viking Line on rajoittanut alkoholinmyyntiä M/S Viking Gracen risteilymatkustajille perjantai- ja lauantai-iltaisin Turusta klo 20.55, kertoo Viking Line tiedotteessaan– Viking Line ei ole missään tapauksessa ilmoittanut, että laiva olisi ylellisyystuote, johon vain harvoilla on varaa, tiedotteessa jatketaan.Laivalla saavat siis jatkossakin kaikki ostaa alkoholia mennen tullen sunnuntaista torstaihin. Perjantaista lauantaihin alkoholia saavat ostaa vapaasti mennen tullen reittimatkustajat, ja risteilymatkustajat vain paluumatkalla.Ja vielä: laivan anniskeluravintoloissa alkoholia saavat nauttia mennen tullen milloin vain kaikki täysi-ikäiset.(MTV3)\nKaakkois-Suomen potilastietojärjestelmät toimivat taas


JiiHooTee - Pontti JiiHooTee\nLukemisessa hauskinta on oppia ja joutua nöyrtymään oman rajatun maailmankatsomuksensa edessä. Joskus joutuu kääntämään kelkkansa totaalisesti ja pahimmassa tapauksessa jopa tunnustamaan olleensa väärässä. Luen paljon elämänkertoja eri elämänaloilta. Minua niissä kiehtovat tarinat, jotka kertovat, kuinka tunnetusta ihmisestä on tullut suosittu ja millainen hänen tarinansa on ollut. Usein nuo tarinat yllättävät ja käy niin, että elämänkerran lukemisen jälkeen näen koko hahmon uudessa valossa. On kuin munamiehen sisältä löytäisi kokonaisen Riku Niemisen. Mutta että Cheekkin....\nElämässä täytyy olla periaatteita. Periaatteita on kahdenlaisia - niitä, jotka pysyvät ja niitä, jotka muuttuvat. Ei liene maailman suurin salaisuus, että pidän nuorisomusiikkia noin pääsääntöisesti paskana tekeleenä. Minun rajatun keski-ikäisen maailmani musiikki on tehty "ennen" ja siinä soivat oikeat soittimet ja ihmiset laulavat itse ilman timanttihammaskoruja tai ylenmääräistä bling blingiä. Oikeassa musiikissa haisee hiki ja pieru, eikä Chanel ja Bollinger.\nJohdatus saatteli minut kirjaston musiikkiosaston hyllylle ja huomasin siellä hylättynä räp-artisti Cheekistä väännetyn elämänkerran "JHT - Musta lammas". En aikonut alunperin lukea kirjaa, mutta muistin, kun perheen lökäpöksyteineistä toinen oli etsinyt samaista teosta tehdäkseen koulun esitelmää. Jos joku tekstillä varustettu opus kiinnostaa kaikkea kirjallisia tekeleitä kammoavaa nuorta, on siinä oltava jotain poikkeuksellista.\nMikä ihmeen Cheek\nLähtökohtaisesti en pidä Cheekistä. Minusta hän edustaa öykkärimäistä menestyjäräppäriä, jonka elämä kietoutuu rahan, naisten, skumpan ja Bentleyn ympärille. Olen tutustunut hänen tuotantoonsa väkisin, koska sitä tuputetaan kaikilla kuvitelluilla ja kuvittelemattomilla radiokanavilla. Kesäisin et voi välttää hänen "aaaah"-korinaansa, koska jokainen kesä alkaa sillä, että megaluokan tuotantokoneisto pullauttaa yhden kiiltävän ja viimeiseen saakka hiotun Cheek-hitin. Jos ei timantit ole ikuisia, niin Yippikayjee soikoon ei kukaan muukaan muka!\nLisäksi meidänkin teineillä oli vaihe, jossa Cheek oli kovempaa kuin työstetty teräs ja molempien nurkkakammarien stereot soitti lahtelaista valkoghetto-papatusta. Olohuoneen stereoihin moisella molinalla oli ehdoton kielto - sehän saattaisi jopa rikkoa vanhat putkiradio-Blaupunktit!\nMinun silmissä koko Cheekin tarina oli "isommasta isompaan"-tarina, jonka kulminaatiopiste nähtiin olympiastadionilla. Sen jälkeen Suomi oli valloitettu ja Cheek ilmoitti, että tämä oli tässä ja edessä ovat uudet suunnitelmat. Nuoren räpin Ikaroksen lento, uho ja tuho. Pienen kielialueen räp-kuninkaalle tulee tässä maassa äkkiä raja vastaan kun laajentuminen pysähtyy samalla lailla kuin Suomen armeijalla jatkosodan alun jälkeen vanhoille rajoille.\nNäillä ennakkoasenteilla siis tartuin kirjaan - mitäpä luulette, että tapahtui?\nSarkapalttoon kääntämisen ABC\nKirjaa lukiessa paljastui, että olin tullut tarinaan mukaan vasta puolenvälin jälkeen. Se on sama kuin näkisit Kauniista ja rohkeista vasta sen vaiheen, kun Ridge menee naimisiin sadannen kerran Brooken kanssa - eli parhaat palat jäävät näkemättä.\n"Same old same old, ajattelin. Taas kerran Tiihonen tekee hattu kourassa promoa itse itselleen, koska kukaan muu ei usko Tiihosen asiaan"\nCheek on urallaan ollut todellinen hiphopin ja Suomi-räpin pioneeri. Eikä menestyskään ole tullut ilman lujaa työntekoa, epäonnistumista, epävarmuutta ja vaillla tietoakaan tulevasta. En itsekään tiennyt, kuinka nuori kotimaisen hiphop-musiikin tarina on. Vielä kymmenen vuotta sitten kukaan ei tuntenut Cheekiä tai muitakaan niistä hassun nimisistä artisteista, jotka nyt valloittavat listoja. Koko genre on tehnyt huiman nousun keskarikuppiloiden lattianrajasta aina stadionille saakka. Tehty työmäärä on vaatinut nöyryyttä, pettymyksiä ja lujaa työntekoa. Eikä edes kunigas-Cheek ole saanut menestystään itsestään.\nOli aika huimaa lukea, kuinka epävarmalta stadikan kingin tie on välilä tuntunut. Kaveri on itse ollut itsensä promoottori, markkinamies, miksaaja ja tuottaja. Tämä siksi, ettei kukaan muu kuin se Tiihonen uskonut jutun menestykseen tai siihen, että räpistä saataisiin salonkikelpoista tavaraa koko kansalle. Kymmenessä vuodessa tehdystä työstä näkyy nyt vain se timanttinen huippu. Ja olisiko se timanttinen huippu edes kaikille näkyvissä ilman Vain elämäätä, jonka ykköskaudelle Cheek kiinnitettiin räppäri-osaston edustajaksi. Vaikka tv-sarjan lopputuloksesta tuli huikea menestys, niin koko Vain elämää sisälsi ykköskaudella vielä melkoisia epävarmuustekijöitä.\nPerhana, aloin pitää tästä Tiihosesta tosissaan....\nLuulin ennakkoon, että kirja Cheekistä oli kirjoitettu pönkittämään Cheekin vuittonin kovaa egoa, mutta olin siinäkin väärässä. Kirja oli kirjoitettu valottamaan sitä, että Cheek ei ole vain Cheek, eikä Cheek ole aina ollut bling blingiä. Koko tarinassa on paljon näkymättömiä asioita ja vähemmän kiiltäviä kulmia.\nKirja on kirjoitettu sekä Jaresta että Cheekistä. Musiikin lisäksi JHT valottaa sitä, mitä tapahtuu räppärin pään sisällä ja suljettujen ovien takana. Kiiltokuva-artistista paljastuu haavoittuva ja humaani puoli ja menestyksen mukanaantuomia varjoja. Kun lukee kirjaa, miettii väkisin, että julkisuudella on loppujen lopuksi aika kova hinta.\nKoko Tiihonen on erittäin kiinnostava tapaus säröineen, epävarmuuksineen ja inhmillisine piirteineen. Kiiltoa ja menestystä kiehtovampaa on se, että menestyksen eteen on tehty työtä ja työn taustalla on aito rakkaus musiikkiin. Se menestykseen pakolla tuotettu musiikki on yhden ihmisen intohimon ruumiillistuma ja samanlainen luomus kuin mikä tahansa muukin musiikki/kirja/maalaus/veistos. Ei Cheekin musiikin tahtotilana ole menestys, vaan se, että Cheek haluaa kertoa Jaren tarinaa ja biisit syntyvät eletystä elämästä.\nKun tuhka laskeutuu, niin jää enää pyhä viha nuorisomusiikkia kohtaan :)\nPääsin lukemaan hyvin kirjoitettua tarinaa artistista, joka on omalla työllä noussut ryysyistä rikkauksiin - ja voin käsi takataskun lompakolla sanoa kateudetta, että tuo mies on miljoonansa ansainnut.\nKirjassa vetoaa rehellisyys ja se, että siinä ei peitellä mitään. Kirja paljastaa Cheekin alta Jaren ja näyttää nuo kaksi tyyppiä yhdessä. Tarinaan kuuluvat sivuhahmot, kuten velipoika Jere, Brädi ja muut räppärit. Hahmoja on paljon, mutta ei liikaa niin, että tarinan päähenkilö peittyisi. Cheekjare kulkee aina kärjessä.\nTarinan opetus minulle oli se, että omaan työhön kannattaa uskoa ja sitä uskoa vaaditaan silloin, kun kukaan muu ei sinuun usko. Jos tiedät,että homma on hyvää, mutta kukaan muu ei sitä näe, on mahdollisuus siihenkin, että olet itse oikeassa ja ne muut väärässä.\nLisäksi opetus oli se, että jos meinaa arvostella, on syytä tuntea koko tarina, eikä hypätä kyytiin vain puolestavälistä. JHT:n tarinan alku ei ole se kaunein. Cheek ei ole aina ollut kiiltokuvan kaunis menestyjä, vaan menestys on vain lopputulos viidentoista vuoden työnteosta. Sen Bentleyn eteen on saanut nähdä vaivaa, pettyä, yrittää uudelleen ja vielä senkin jälkeen pelätä epäonnistumista. Minusta tuon jälkeen Bentley on ihan kohtullinen palkinto.\n"Bentleyn kaltaisella autolla ajamiseen ja etenkin sellaisen omistamiseen liittyy hiphopille ja räppäreille ominaista show-off-elementti. Se on selvää, mutta en voisi kuvitellakaan harjoittavani sellaista osamaksulla. Show off ilman substanssia olisi valehtelemista. Tärkeä ohjenuora urallani on aina ollut tämä: älä koskaan esitä sellaista, mitä et ole"\nTässäkin tapauksessa siis kirjaan tarttuminen on vaivan arvoista. Nuoresta kaverista kirjoitettu hyvä tarina, jossa oli koko draaman kaari. Kirjan alussa ei välttämättä olisi arvannut sen päätyvän stadionille. Paljon kiillosta ja blingistä osaa antaa anteeksi, eikä Cheekin hahmo näytä ollenkaan samalta kuin ennen kirjan lukemista.\nNo toimii kirja markkinakikkakin -tahtomalla tai tahtomatta. Tätä kirjoittaessa Spotify soittaa taukoamatta Cheek-hittejä ja väkisin kiehtoo kyllä nähdä se elokuva, joka uudesta ystävästäni Tiihosesta on tehty. Brändäystä parhaimmillaan....\nPS. Nuorisomusiikki on edelleen paskaa!


Online PhD-ohjelmat Luonnontieteetssa Melbourne Australiassa\nLiity ilmaiseksi Online Tohtoriohjelma Luonnontieteetssa Melbourne Australiassa\nNäytä kaikki Online PhD-ohjelmat Luonnontieteetssa Melbourne Australiassa 2017\nSuosituin tohtorintutkintoon tai filosofian tohtorin Ph.D. Ph.Ds ja muita tutkimus tohtorin valmistautua jatko-opiskelija käynnistää uusia suunnitelmia, jotka lisäävät yhteistä tietopohjaa alan. Ehdokkaat ja haltijoiden Ph.Ds pyrkivät usein ammattien professoreita ja tutkijoita, mutta monet myös mennä eri rooleja hyväntekeväisyyteen, julkisen ja yksityisen sektorin.Tutkimus Natural Studies on tärkeää ymmärtää, miten maa toimii ja miten sen eri järjestelmien vuorovaikutuksessa toistensa kanssa. Ne, jotka opiskelevat Natural Science jatko tasolla pystyttävä johtamaan näitä tutkimuksia. PhD Natural Science on tutkinto tarvitaan tutkimusta ja opetusta tällä tieteen alalla.Verkko-oppiminen tai e-oppiminen on prosessi oppia käyttäen erilaisia medioita, jotka tuottavat tekstiä, ääntä, kuvia, animaatiota, ja streaming video. Se on olemassa monia e-oppimisen prosessit levittämään tietoa ja oppia ilman rajoja.Australia on seitsemän top 100 korkeakoulun oppimisen maailmassa! Australia istuu yläpuolella tykkää Saksa, Alankomaat ja Japani, asettamalla kahdeksanneksi Universitas 2012 U21 sijoitukset National Higher Education Systems.Melbourne kaupunki on tarjonnut Australia huippulaatua yliopistojen ja college. Melbournen yliopisto, joka sijoittui neljänneksi maailmanlaajuisesti vuonna 2008 sijaitsee tässä kaupungissa. Se on myös koti Monash University, La Trobe yliopisto ja monet muut.Pyydä lisätietoa Online Tohtorin tutkinnot Luonnontieteetssa Melbourne Australiassa 2017\n1 Tulosta Luonnontieteet, Melbourne, Verkko\nPhD Soveltavan Kemian\nNykyaikaiset, tarkoitusta varten rakennettu ja hyvin varustettu mukavuudet, kuten analyyttinen mittalaitteet, tukee oman tutkimuksen. Osaamisemme molekyylimallinnuksen ...\nKäytä kehittynyt tutkimuksen taitoja osallistumaan uuteen kehitykseen Soveltavan kemian. Olemme osoittaneet menestystä yhteistyötä, rahoitusta ja tutkimuksia. Nykyaikaiset, tarkoitusta varten rakennettu ja hyvin varustettu mukavuudet, kuten analyyttinen mittalaitteet, tukee oman tutkimuksen. Osaamisemme molekyylimallinnuksen ja Chemo-mittarit on löytänyt sovelluksia ulottua useita tutkimusaloja. Asiantuntevan valvonnan alaisena, voit kehittää taitojasi ja liittyä tutkijat jo aktiivinen:\nAnalytical Chemistry (metabolomiikka, luonnontuotteita louhinta ja tunnistaminen, erottaminen tiede (keskittyä kaasu- ja nestekromatografia), Virtausinjektiotekniikan analyysi ja massaspektrometria)\nEnvironmental Analysis (ilman, maaperän ja veden laatuun, ympäristön saastuminen, biosolids, ympäristön toksikologia);\nOHS (avoimet järjestelmät tutkimus-, hallinto- ja hallintotapaa, riskienhallintaa);\nFysikaalinen & Materials Chemistry (orgaaninen ja epäorgaaninen synteesin, kolloidikemian, funktionaalisten pintojen, mikro- ja nanoteknologia, nano-biotekniikka, sähkökemia, heterogeeninen katalyysi, fotolyysillä).\nTämä PhD voidaan toteuttaa hankkeen, opinnäytetyön julkaisemalla tai opinnäytetyön tilassa. Jäsenehdokkaiden pitäisi keskustella näistä liikennemuotojen jättämisestä niiden mahdollinen ohjaaja / s ennen käyttöä.\nLink to and share "Online PhD-ohjelmat Luonnontieteetssa Melbourne Australiassa"


Julia Valtanen - Kausi käyntiin naisten sarjassa\nEtusivu »Kausi käyntiin naisten sarjassa »\nKausi käyntiin naisten sarjassa\n23.5.2018 15:04 Uutiset / Julia Valtanen\nSuomen naisten ja miesten kärkiheittäjät Vantaalla\nKultainen Keihäs on keihäänheiton huipputapahtuma, joka järjestetään Vantaalla Myyrmäen kentällä 26. toukokuuta. Se on jatkoa 2000-luvun alun Kultainen Keihäs -kilpailuille, joiden huipentuma oli Aki Parviaisen heittämä 90,80m.\nViime vuonna miesten kilpailun voitti Trinidadin Keshorn Walcott, joka heitti 84,16m. Naisten kilpailun vei Heidi Nokelainen tuloksella 57,94m. Lisäksi kilpaillaan 17-vuotiaiden poikien ja tyttöjen sarjat, sekä parakeihäs. Tänä vuonna kilpailujen yhteydessä juostaan lisäksi miesten 100m.\nKultainen Keihäs -kilpailu on tänä vuonna Ylen televisioima kilpailu. Lähetys Vantaalta alkaa TV2:ssa klo 17:30\nViime vuonna tuli onnistuminen kauden avauksessani juurikin Vantaalla samaisissa kisoissa. Silloin N17 sarjassa voitto tuloksella 55,63m.\nTällä kertaa kutsu tuli naisten sarjaan ja siellä heittävät tänä vuonna myös: Jelena Jaakkola, Jatta-Mari Jääskeläinen, Jenni Kangas, Suvi Kemppainen, Elina Kinnunen, Saara Lipsanen, Heidi Nokelainen, Laura Pesola, Sofia Pölkky, Meri Rautamies ja Sanni Utriainen.\nJärjestäjän omille sivuille: http://www.kultainenkeihas.fi/ Tapahtuman mainos lehti: https://issuu.com/salama_sanomat_2015/docs/kultain...\nNäin viime vuonna: http://www.juliavaltanen.fi/uutiset/5789/ulkokausi...\nTänä vuonna näyttäis ennusteen mukaan kelit olevan paremmat viime vuotta. 2017 toppatakki/pipo yhdistelmä oli kova sana.


Eriarvoistuminen professori Juho Saaren selvitystyön kohteena - Valtioneuvoston kanslia\nPerusturvan ja toimeliaisuuden uudistushanke 30.1.2019 14.15\nSaari on pohtinut eri näkökulmista sitä, miksi ihmiset kokevat putoavansa yhteiskunnassa, vaikka vertailevasti tarkastellen suomalainen yhteiskunta menestyy varsin hyvin. Suomi on edelleen yksi Euroopan parhaista maista. Eriarvoistuminen on kuitenkin noussut aikaisempaa vahvemmin esiin suomalaisessa yhteiskuntapolitiikassa, akateemisessa yhteisössä sekä muussa keskustelussa. "Lähes poikkeuksetta sosiaaliturvan kokonaisuudistus kytketään osaksi julkisen talouden kestävyyttä ja sosiaaliturvan kannustavuutta koskevaan keskusteluun", Saari pohtii. "Erityisen kiinnostuksen kohteena on hyvinvointivaltion ja eriarvoistumisen välinen vuorovaikutus."\nSuomalaisen yhteiskunnan eriarvoistuminen ei aiheudu huono-osaisuuden kasautumista tai köyhyyden lisääntymisestä, vaan enemmänkin elintason, elämänlaadun ja elämäntapojen myönteisestä kehityksestä, johon kaikki ryhmät eivät pääse samassa määrin mukaan. "Eriarvoistuminen voi vaarantaa hyvinvointivaltion", toteaa professori Saari. Hänen mukaansa liian suuret väestöryhmien väliset erot estävät sosiaalisten riskien vastaisen kollektiivisen vakuuttautumisen, eriarvoistuminen voi aiheuttaa sosioekonomisten ryhmien välisiä laatueroja tulonsiirtoihin ja palveluihin, tulonsiirtojen ja palvelujen käyttäjien polarisaatio voi aiheuttaa tarpeettomia vastakkainasetteluja ja eriarvoistuminen luo etäisyyttä etuuksien maksajien ja saajien välille.\nHyvinvointivaltion sosiaalisen perustan vahvistamiseksi on Saaren mukaan keskeistä kiinnittää huomiota mekanismeihin, jotka vaikuttavat ratkaisevasti ihmisten elämänlaatuun: niukkuus, status, kimmoisuus, sopeutuminen ja yksinäisyys. "Elämänlaadun tulisi olla yhteiskuntapolitiikan keskeinen tavoite", toteaa professori. Tämä edellyttää kanssakulkijuutta osaksi toiminnan painopisteitä, tieteenalojen ja tutkimuksen sillanrakennusta kokonaisuuden hahmottamiseksi.\nSelvityshenkilö Juho Saaren raportti: Hyvinvointivaltio eriarvoistuneessa yhteiskunnassa\nEriarvoisuutta käsittelevän työryhmän loppuraportti 21.3.2018


Kävin tänään kuvaustreffeillä Jaanan kanssa. Tutustuttiin tiistaina kahvilla bloggaajien kanssa ja päätettiin mennä joku päivä yhdessä kuvailemaan. Miulla löytyikin sopivasti aikaa aamupäivällä ennen töitä, joten järkättiin tapaaminen tälle kauniille kahvilan kulmalle.\nPäällä miulla oli työasu: leveälahkeiset siistit housut ja raidallinen kauluspaita. Myös melko uudet korvikset jotka löysin koulumme kirpparilta kahdellakymmenellä sentillä. Täydelliset! Olen käyttänyt niitä joka päivä.\nRehellisesti sanottuna talviset asukuvat on miusta todella vaikeita. Haluaisin kuvata melkein aina ilman takkia, mutta se ei ole järkevää. Asut näyttää myös paljon paljon tylsemmiltä takin kanssa.\nAnonyymi 31. tammikuuta 2015 klo 17.12\nToi vika kuva on ihan mun lemppari <3\nMarianne 31. tammikuuta 2015 klo 17.35\nKiitos KIITOS :) mie ihastuin ikihyvin tohon ekaan kuvaan :D\nHei miks et julkassu parin aiemman postauksen kommentteja??;o Kirjoitin sinne nimittäin mut et ollu julkassu:(:(\nMarianne 2. helmikuuta 2015 klo 11.02\nMoikka! Kyllä oon kaikki julkaissu mitä on tullu. Joskus käy myös niin, että menee suoraan roskapostiin eikä tarkastettavaksi, joten niitä en aina huomaa...\naika turhaa jättää kommenttii tänne jos jotkut mennee suoraan roskapostiin. Itselläni oli aika tärkeäkin asia, oikeastaan kysymys jonka kirjoitin sinne mutta juuri sitä ei sitten tullut näkyviin:(:( Harmittaa:/\nMarianne 3. helmikuuta 2015 klo 21.26\nValitettavaa, mutta harvinaista. Näin käy ehkä noin kerran kuussa enkä tiedä miksi :( Mikäli voin kysymykseesi nyt vastata vielä niin anna palaa vaan :D